Sportske.net - Radonjić: "Radujem se ispoljenom karakteru"\nRadonjić: "Radujem se ispoljenom karakteru"\nTrener Crvene zvezde Telekom Dejan Radonjić izjavio je nakon trijumfa nad Olimpijom da ga raduje to što je ekipa pokazala karakter nakon poraza od Real Madrida i napornog puta u Ljubljanu.\nKošarkaši Crvene zvezde Telekom upisali su u nedelju 16. uzastopnu pobedu u ABA ligi a trener Dejan Radonjić priznao je da tim nije bio adekvatno pripremljen za okršaj sa Olimpijom.\n"Nije bilo lako pripremiti se za današnju utakmicu nakon duela sa Real Madridom. Već u subotu smo morali da putujemo i zato nismo imali pravu priliku da se pripremimo za narednog protivnika" rekao je Radonjić.\nU prilično izjednačenoj utakmici Zvezda je izašla na kraj sa Olimpijom tek u poslednja dva minuta a trener crveno-belih priznao je da se u igri mogao primetiti nedostatak koncentracije što je rezultiralo velikim brojem primljenih poena.\n"Primili smo veliki broj poena što je atipično za naš tim a lošom odbranom smo omogućili Ljubljančanima da steknu samopouzdanje. U završnici smo bili bolji ali je svakako nedostajala koncentracija i agresivnost u pojedinim situacijama" kazao je Radonjić.\nStrateg Crvene zvezde Telekom ocenio je da prednost od 10 poena razlike nije bila realan prikaz stanja stvari na parketu ali da je pobeda rezultat snažnog karaktera koji poseduje njegov tim.\n"Konačna razlika nije realna jer su ekipe igrale izjednačeno tokom većeg dela susreta ali me raduje karakter koji su pokazali moji igrači nakon teške utakmice u Evroligi koja im je oduzela mnogo energije" zaključio je Radonjić.\nCrvena zvezda Telekom večeras je postavila još jedan rekord ABA lige pošto je pobedom nad Olimpijom stigla do 16. uzastopne pobede u regionalnom takmičenju.


Predsednik SAD Džo Bajden izjavio je da ne smatra za provokaciju lansiranje severnokorejskih raketa kratkog dometa i dodao da su zvaničnici Pentagona ocenili da je to "redovno stanje".\nOve raketne probe Severne Koreje izvedene su nakon zajedničkih vojnih manevara SAD i Južne Koreje i u jeku nastojanja Vašingtona da uspostavi zvanični kontakt sa Pjonngjangom, naveo je BBC.\nSevernokorejske probe potvrdili su zvaničnici SAD i Južne Koreje, koja je precizirala da su "dva krstareća projektila ispaljena iz Ončona u Žuto more".\n- Saznali smo da se ništa nije promenilo. Nema ničeg novog u njihovim postupcima - ocenio je predsednik Bajden.\nSeverna Koreja je potvrdila da je izvreno lansiranje ne-balističkih raketa istakavi da tim probama nije narušena nijedna rezolucija Saveta bezbednosti UN, preneo je BBC.


Natani - Mrežna rešenja i knjigovodstvo\nOdržavanje i razvijanje informacionih sistema\nMi smo firma specijalizovana za pružanje intelektualnih usluga i bavimo se projektovanjem i razvojem informacionih sistema podržanih računarima, zasnovanih na klijent/server tehnologijama koje obuhvataju LAN/WAN računarske mreže uz paralelan razvoj internet orijentisanih rešenja.\nRazvoj informacionih sistema zasniva se na izuzetno stabilnim sistemima za upravljanje bazama podataka. Upravo stabilnost i izdržljivost jeste ono što je jedan od bitnih faktora za odabir platforme za razvoj. Stabilnost ovih sistema za upravljanje bazama podataka potvrđena je u mnogim domaćim firmama sa kojima uspešno sarađujemo.\nPored projektovanja i razvoja informacionih sistema, Natani pruža i usluge razvoja namenskih inženjerskih rešenja, kao i konsultovanja u vezi svih inženjerskih rešenja vezanih za IT segment. Pored svega nabrojanog, pružamo i usluge održavanja račinarskih sistema i komponenti.\nNaša firma se bavi mrežnim rešenjima, isto tako pružamo usluge projektovanja, implementacije, edukacije, supervizije, i servisiranja. Od kako smo otvorili firmu početkom devedesetih primarni cilj nam je bio da kvalitetom i znanjem zadovoljimo naše klijente, što i uspevamo. Pored mreža pružamo i usluge rešavanja problema i servisiranja računara, naši tehničari i serviseri su uvek na usluzi i po pozivu izlaze na teren.\nImamo veliki broj klijenata koje uslužujemo, i sa njima imamo dugogodišnju saradnju, ako bi voleli da sarađujete sa nama, slobodno nas kontaktirajte. Kontakt...


Zdravlje: Akupunktura zaista oslobađa stresa - BalkaniYUm.TV '); } //]]>\nAkupunktura zaista može da nas oslobodi stresa, zaključak je najnovijeg istraživanja.\nNovo istraživanje pratilo je biološke mehanizme koji su uključeni u sposobnost akupunkture da nas oslobodi stresa – nešto što nauka do sada nije uspevala da shvati u potpunosti.\nIstraživači su otkrili da je nivo hormona stresa bio niži kod pacova koji su bili podvrgnuti elektronskoj akupunkturi, a rezultati su objavljeni u žurnalu Endokrinologije.\n„Osobe koje se bave akupunkturom primetile su da ova drevna metoda može da smanji nivoe stresa kod njihovih pacijenata, ali do sada smo imali manjak bioloških dokaza o tome kako do opuštanja dolazi. Polako počinjemo da shvatamo šta se dešava sa telom na molekularnom nivou i to bi moglo da objasni efikasnost akupunkutre“, izjavio je vođa istraživanja dr Ladan Eškevari.\nEškevari i njegove kolege razvili su seriju testova sa elektronskom akupunkturom kako bi svi pacovi dobili jednaku dozu pritiska. Eškevari je „gađao“ deo ispod kolena sa iglom. Ovaj deo tela isti je i kod pacova i kod ljudi i smatra se da njegovom stimulacijom možemo smanjiti stres.\nTokom desetodnevnog testa, istraživači su podelili pacove u četiri grupe. Jedna grupa bila je kontrolna bez dodatnog stresa i akupunkture, jedna grupa izlagana je stresu bez akupunkture, jedna je bila izlagana stresu ali je bila podvrgnuta i „lažnoj“ akupunkturi dok je četvrta grupa bila pod stresom i pravilnom akupunkturom.\nNaučnici su potom pratili nivoe horomona u hipotalamusu i određenim žlezdama pacova.\nOtkriveno je da elektronska akupunktura blokira hronično povećanje hormona koji izazivaju stres.\nStres je povezivan sa brojnim bolestima srca pa čak i smanjenjem mozga i zato je važno baviti se dodatnim istraživanjem svih mera koje mogu dovesti do njegovog smanjenja.


U Tirani potpisani sporazumi iz poljoprivrede, Rama kaže - veliko dostignuće - Radio Kontakt Plus\nU Tirani potpisani sporazumi iz poljoprivrede, Rama kaže - veliko dostignuće\n13:54, 21.12.2021 Izvor: Beta, FoNet, N1\nPredstavnici Srbije, Albanije i Severne Makedonije potpisali su u Tirani četiri sporazuma u oblasti poljoprivrede, koji će u potpunosti promeniti prirodu interakcije između tri zemlje, izjavio je albanski premijer Edi Rama.\n„Beskonačan potencijal za dalju saradnju“\nPredsednik Srbije Aleksandar Vučić, rekao je da je poljoprivreda jedna od najvažnijih oblasti na kojoj će zajedno raditi države članice inicijative Otvoreni Balkan.\n„Ne radi se samo o slobodnom protoku hrane, sirovina, voća i povrća, takođe se radi i o saradnji u oblasti veštačke inteligencije, robotike, IT sektora i svemu što može da pomogne razvoju poljoprivrede u budućnosti“, rekao je predsednik Srbije.\n„To su i dalje mali brojevi i verujem da ćemo uskoro dostići jednu milijardu, ako uradimo sve što je potrebno na pravi način“, rekao je Vučić.\n„Ovo nije inicijativa ni za Veliku Srbiju ni za Veliku Albaniju“\nVučić je kazao da je dogovor učesnica inicijative Otvoreni Balkan da se sa svakog sastanka upute pozivi Sarajevu, Podgorici i Prištini da se pridruže, ali smatra da će za njihovo priključenje biti najviše učinjeno tako što će postojeće članice raditi konkretne stvari za svoje građane.\nOvo je inicijativa koje će promeniti lice Balkana, čijeg imena se ne stidimo, rekao je Vučić posle sastanka regionalne inicijative Otvoreni Balkan u Tirani.\nU maju ili junu imaćemo samit u Beogradu, najavio je Vučić na zajedničkoj konferenciji sa premijerima Albanije i Severne Makedonije, Edijem Ramom i Zoranom Zaevim.\nVučić je Zaevu, koji sutra i zvanično podnosi ostavku na funkciju premijera, zahvalio na dosadašnjem radu i trudu u toj inicijativi.\nDolaskom u Albaniju video sam kako Ramu napadaju da je ovo incijativa za veliku Srbiju, a mene napadaju da je ovo inicijatva za veliku Albaniju, rekao je Vučić.\nNije reč ni o velikoj Srbiji ili velikoj Albaniji i ne znam kakvoj Severnoj Makedoniji, naglasio je Vučić, ističući da je u okviru te inicijative „reč da se ne izgubimo u raspravama između prošlosti i sadašnjosti, a da nam nestane budućnost“.\n„Otvoreni Balkan nije zamena za EU“\nPremijer Severne Makednije Zoran Zaev, ponovio je da Otvoreni Balkan nije zamena za Evropsku uniju (EU), već pomaže da se evropske ideje bolje razumeju i primene na Balkanu.\nZaev je kazao da su sve tri zemlje posvećene svojim agendama i obavezama u procesu pristupanja.\n"Otvoreni Balkan je nova i snažna regionalna veza, koja ima jaku i nedvosmislenu podršku poslovne zajednice", ocenio je odlazeći makedonski premijer.\nZaev je rekao da su sa Vučićem i Ramom stvoreni vizija i dogovor da se ne dozvoli evroskepticizam zbog neuspeha određenih politika EU.\n"Ideje EU su uvek veće i privlačnije od same evropske administracije", rekao je Zaev i naglasio da inicijativa Otvoreni Balkan doprinosi vrednostima i idejama EU.\nZaev je naveo da mu je ovo verovatno poslednje obraćanje kao premijera Severne Makedonije, ali da je u Tirani sa njim i njegov naslednik koji podržava inicijativu Otvoreni Balkan.


Bogosavljević-Bošković je u Jutarnjem programu TV Pink najavila da ove godine predstoji rad kako bi se obezbedio transfer sredstava iz tih fondova ka domaćoj poljoprivredi. Ona je istakla da taj program definiše podršku u pet oblasti poljoprivrede, kao što su ratarstvo, proizvodnja mesa, proizvodnja mleka, voćarstvo i povrtarstvo, uz napomenu da će za ova sredstva moći da konkurišu poljoprivredna gazdinstva. Kada je u pitanju direktna primarna proizvodnja, kako je precizirala, povraćaj sredstava iz ovog fonda je 60 procenata, a ako su u pitanju mladi poljoprivrednici do 40 godina povraćaj je 65 procenata. Prema njenim rečima, za područja sa otežanim uslovima rada u planinskim područjima povraćaj uloženih sredstava iznosi 70 procenata. Ona je izrazila očekivanje da će se program realizovati krajem godine i da će već početkom sledeće godine ova sredstva biti na raspolaganju poljoprivrednicima. U prvoj godini članstva Srbije u EU za našu poljoprivredu je rezervisana jedna milijarda evra, ukazala je Bogosavljević-Bošković. Ona je, ističući da ima velikih mogućnosti za razvoj poljoprivrede, objasnila da je cilj da se poveća obim poljoprivredne proizvodnje, da se ona unapredi i da mladi ostanu na selu. Bogosavljević-Bošković je najavila da će nacionalna referentna laboratorija u Batajnici, koja će kontrolisati zdravstvenu bezbednost hrane, početi da radi u ponedeljak, 9. marta. Ona je objasnila da je ta laboratorija opremljena najsavremenijim aparatima, uz ocenu da će njenim radom biti unapređena zdravstvena bezbednost hrane, što je, kako je istakla, u interesu građana Srbije i veliki rezultat Vlade i resornog ministarstva. U ovom trenutku, kako je napomenula, u potpunosti je opremljeno odeljenje za fitosanitarna ispitivanja bilja, semena i sadnog materijala. Prema njenim rečima, u narednim mesecima biće završeno i opremanje laboratorije za ispitivanje kvaliteta sirovog mleka. Deo opreme je nabavljen i instaliran, a drugi deo je u postupku nabavke, pri čemu će i taj deo biti završen najkasnije do kraja godine, rekla je Bogosavljević- Bošković, uz napomenu da ćemo na taj način dobiti potpuno zaokružen sistem ispitivanja zdravstvene bezbednosti i kvaliteta hrane. Takođe, kako je dodala, biće ostvarena i ekonomska korist jer će biti obezbeđena ušteda sredstava koja su ranije izdvajana za ispitavanja u nekim drugim laboratorijama.


Nelt Crna Gora - Montenomaks C&L u akciji prikupljanja školskog pribora za decu\nMontenomaks C&L u akciji prikupljanja školskog pribora za decu >\nMontenomaks C&L u akciji prikupljanja školskog pribora za decu\nUkupno 361 školarac iz socijalno ugroženih porodica u Crnoj Gori je ovog septembra dobilo nov školski pribor zahvaljujući akciji „Podijelimo jer zajedno možemo više“. Među kompanijama koje su podržale ovu humanitarnu akciju nalazi se i Montenomaks C&L.\nAkciju već osam godina organizuje udruženje „Roditelji“ i predstavlja jedinstvenu priliku da građani i kompanije pomognu opremanju školaraca. Ove godine, humanitarna pomoć je upućena 361 đaku iz 167 socijalno ugroženih porodica iz različitih opština Crne Gore.\n"Donacije u vidu svezaka, pribora, školskih torbi, garderobe, obuće su podijeljene djeci koja su uključena u program podrške u učenju i Učionice Družionice, servise koje Udruženje realizuje u Razvojnom centru kao i djeci iz jednoroditeljskih i socijalno ugroženih porodica koje se nalaze na evidenciji našeg udruženja", navedeno je u saopštenju udruženja „Roditelji“.\n21. 05. 2019. Neregelia i Sebamed organizuju stručnu radionicu za studente\n22. 04. 2019. Prvi Dan za nove zaposlene u Neregeliji\n05. 03. 2019. Predavanje Saše Ćosića na Ekonomskom fakultetu


Naslovne strane za petak, 29. jun 2018. godine\nBeta 29. juna 2018. 08:55\nBeogradski dnevni listovi na naslovnim stranama za petak, 29. jun, pišu o pismu poslanika Slaviše Ristića predsedniku Rusije Vladimiru Putinu o Kosovu i predsedniku Srbije, o proslavi Vidovdana u Andrićgradu i kosovskom pitanju.\nALO – Pod naslovom „Vučiću, završićeš kao Djindjić“ o pismu poslanika Slaviše Ristića ruskom predsedniku Vladimiru Putinu u kome je navodno pretio smrću predsedniku Srbije Aleksandru Vučiću.\nBLIC – „Osmaci i matematika posvadjani“, list piše da su osnovci loše uradili test iz matematike na maloj maturi. „Marjanović koristi dete da se izvuče“, o sudjenju za ubistvo pevačice Jelene Marjanović.\nVEČERNJE NOVOSTI – „Za obnovu kuća 700 miliona“, list piše o odluci Vlade Srbije za pomoć poplavljenima u nevremenu ove godine. „Vučiću prete smrću na Vidovdan“, list piše o pismu poslanika Slaviše Ristića predsedniku Rusije Vladimiru Putinu u kojem je naveo da će predsednik Srbije potpisati pravno-obavezujući sporazum sa Prištinom jer se boji sudbine premijera Zorana Djindjića, koji je ubijen. „Spomenik braći na obali Drine“, o otkrivanju spomenika braći Sokolović u Andrićgradu.\nDANAS – „Referendum o Kosovu bolje rešenje od izbora“, list piše o tome kako bi gradjani mogli da se izjasne o kosovskom rešenju. „Ristić: Naprednjaci mi crtaju metu na čelu kao Ivanoviću“, o tome da Srpska napredna stranka tvrdi da je poslanikovo pismo predsedniku Rusije napad na predsednika Vučića. „Tramp želi stabilan Balkan“, za list kaže bivši ambasador SAD u Srbiji Kameron Monter.\nINFORMER – U tekstu „10.000 Srba zarobljeno u Grčkoj“ o posledicama nevremena i poplava u letovalištima na Halkidikiju.\nKURIR – „Uhapšena Jordanka koja je širila HIV“, beogradska policija uhapsila migrantkinju iz Jordana osumnjičenu za prostituciju.\nPOLITIKA – „Zagrljaj Mehmed-paše i patrijarha Makarija“, o spomeniku braći Sokolović u Andrićgradu (u Višegradu). “ ‘Evrofer’ tužio evropsku komisiju zbog Srbije“, evropski proizvodjač čelika traži poništenje odluke kojom Srbiji nisu uvedene antidamping mere.


SDS Semberija: Podrška mladim ljudima u stranci - NTV Arena\nSDS Semberija: Podrška mladim ljudima u stranci\nStranka demokratska Srpska Semberija – Mićo Mićić /SDSS/ podržala je danas mlade generacije u ovoj političkoj partiji i ocijenila da oni donose energiju promjene.\nU saopštenju se navodi da je proteklih dana bilo medijskih najava nekolicine mladih kadrova SDSS-a da će pokušati da osnuju zasebnu političku stranku.\n“Drago nam je da su naše mlade stranačke kolege, nakon današnjeg sastanka u Beogradu sa predsjednikom Saveza nezavisnih socijaldemokrata Miloradom Dodikom, odustali od te ideje”, poručili su iz stranke.\nIz SDSS ističu da u ovoj stranci postoji dovoljno prostora da svi pruže najbolje što mogu i da ih u tome u potpunosti podržavaju.\n“Drago nam je da ćemo svi zajedno nastaviti da se kroz SDSS borimo za vrijednosti i ciljeve koje smo zajednički definisali sa pokojnim predsjednikom Mićom Mićićem i od kojih nismo odustajali ni ranije”, navodi se u saopštenju.\nSDSS poručuje da ostaje istrajan u namjeri da gradi uspješnu Republiku Srpsku sa svojim koalicionim partnerima i svima onima kojima je Srpska iznad svega.\nTags: bijeljina, sdss, stranka\nTraži se stečaj nad kompanijom “Slobomir”\nUtvrđivanje okolnosti slučaja otkrivenog naoružanja


Dušan Petrović: Đilas kriv za Tadićev poraz na izborima : Nadlanu.com\nDušan Petrović: Đilas kriv za Tadićev poraz na izborima\nObjavljeno 1. feb 2013. / 20:16:43\n"DS nije formirala vladu, jer je Boris Tadić izgubio na predsedničkim izborima, a glavni krivac je Đilas, jer je Tadić u Beogradu osvojio devet odsto manje glasova nego četiri godine ranije na predsedničkim izborima", rekao je Petrović, koji je bio i ministar poljoprivrede u prethodnoj vladi.\nĐilas je, prema njegovim rečima, odgovoran za izborne rezulatate u Beogradu, ali i izborne rezultate u celoj Srbiji, budući da je tada bio zamenik predsednika stranke.\nPetrović je rekao da je jučerašnjom odlukom o njegovom isključenju, DS "opet popustila pred Đilasovim samovlašćem" i dodao da je ona još, na njegovu žalost, "sleđena zbog rezultata izbora".\nOn je napomenuo da se, kada je u pitanju njegovo isključenje, ne radi o poslaničkom mandatu, već o političkom revanšizmu, jer Đilas želi da ukloni svakog neistomišljenika.\nPetrović je saopštio da se ne bavi pravljenjem nove stranke i poslaničkog kluba, već da za razliku od Đilasa poštuje pravila i čeka odluku statutarne komisije DS, kojoj će se žaliti.\nElezović: Odluka o Petroviću demokratska\nPredsednik Izvršnog odbora DS Dušan Elezović izjavio je da odluka o isključenju Dušana Petrovića iz stranke nije doneta na osnovu lične odluke predsednika DS-a Dragana Đilasa, već na demokratski način, većinom glasova.\n"Izvršni odbor DS-a doneo je sinoć demokratski, većinom glasova, odluku o isključenju Dušana Petrovića... Dakle, nije reč ni o kakvoj ličnoj odluci predsednika stranke, niti je reč o bilo kakvom političkom revanšizmu", kazao je Elezović, a saopštila je DS.\nOn je naveo da su svi ministri koji su vratili mandat dobili svoje mesto u stranci, ali i da su neki odlučili da u teškim vremenima za nju krenu svojim političkim putem i da prave sopstvenu stranku, poput Petrovića, i to sa mandatima dobijenim na listi DS-a.\nElezović je ocenio da je nejasno to što "Petrović optužbama na račun stranke i njenog predsednika traži alibi za svoju političku odluku".\n"Za svakoga ko je privržen politici DS-a u njoj ima mesta. A prirodno je da onaj ko ne poštuje odluku stranačkih organa za to, kao i u svakoj drugoj stranci, snosi odgovornost", kazao je on.\nElezović je dodao da DS kao stranka poštuje zakone svoje zemlje, pa se u tom smislu ne može doneti odluka o oduzimanju mandata, ali može o oduzimanju članstva onima koji krše odluke stranačkih organa.\ndragan ?ilasdsDušan elezovićdušan petrović


Na Računaru, možete da skup veličina slajda, položaja stranice i broja početnog slajda, opcije štampanja i da sačuvate postavke za štampanje. (Pomoć o štampanju u PowerPoint 2007potražite u članku Štampanje slajdova.)\nNavedite broj kopija koje želite da odštampate.\nUverite se da izabranog štampača onaj koji želite da koristite.\nKliknite na strelicu nadole, kao Ilustrovani da biste videli dodatne opcije štampača, uključujući Dodavanje štampača komandu koja vam pomaže da se povežete sa drugom štampaču dostupne na vašoj mreži:\nAko ste kroz Podešavanje opcija štampanja, izaberite stavku Odštampaj. U suprotnom, nastavite da biste označili druge postavke (kao što je što slajda da biste odštampali i raspored za napomene i propratni sadržaj) kao što je opisano u sledećih procedura.\nAko odlučite da ne odštampati koje ste otvorili dijalog štampanje, samo prebacivanje na drugu karticu na traci PowerPoint , kao što su Homeda biste odbacili dijalog štampanje.\nNavedite koje stranice treba štampati\nPodrazumevano, prvu opciju u okviru postavke u dijalogu Štampanje je podešen na Sve slajdove štampanje.\nAko ne želite da odštampate sve slajdove, u okviru slajdove možete da upišete brojeve slajdova za štampanje. Tip osobe slajda brojeve i/ili rastavljene opsege slajdova, a zatim ih razdvojite zarezima (razmaci nisu potrebne):\nNa primer, kucanje: 1,3,5 7,10 da biste odštampali slajdove 1,3 5, 6, 7 i 10.\nTakođe možete da kliknite na strelicu nadole i promenite Odštampaj sve slajdove na drugu opciju kao što je Štampanje trenutnog slajda ili Odštampaj izbor:\nDa biste odštampali slajdove koje ste izabrali, vratite se na karticu Početak i u normalnom prikazu, izaberite slajdove iz oknu sa sličicama sa leve strane. Da biste izabrali više slajdova, pritisnite i držite taster Ctrl dok klikćete na slajdove koje želite da odštampate. Kada završite sa izbor, izaberite stavku datoteka > Štampanje, a koristite opciju Odštampaj izbor .\nDa biste odštampali slajd sa kojim ste radili sa desne strane pre nego što odaberete datoteka > Štampanje, koristite opciju za Štampanje izbora . (Nakon što izaberete ovu opciju, u oknu za pregled prikazuje slajd na koji će se odštampati.)\nŠtampanje beležaka i slajdovi\nKada štampate beleške govornika, možete da dobijete jedan slajd po stranici, sa prostorom za beleške govornika ispod slajda. Okno za pregled u dijalogu štampanje vam pokazuje kako će izgledati odštampana stranica.\nU dijalogu Štampanje , u okviru postavke, izaberite drugo polje (koja podrazumevano je podešena da Slajdovi preko cele stranice) da biste razvili listu opcija. Zatim, u okviru Raspored štampanja, izaberite stavku Stranice sa napomenama.\nAko ste kroz Podešavanje opcija štampanja, izaberite stavku Odštampaj. U suprotnom, nastavite da biste označili druge postavke, kao što je opisano u procedure u ovom članku.\nOstale opcije u okviru Raspored štampanja, i sve opcije u okviru propratni sadržaj, samo Štampanje slajdova ili sadržaj slajdova, ne beleške govornika.\nMožete da odštampate propratne sadržaje koji prikazuju 1, 2, 3, 4, 6 ili 9 slajdova po stranici. Ako štampate tri slajdova po stranici, slajdovi se pojavljuju na levoj strani stranice sa odštampanim redove za hvatanje beležaka na desnoj strani stranice. Ovaj raspored "tri nagore" je jedina osoba koja uključuje odštampane redove za hvatanje beležaka.\n(Više informacija o dizajn propratnog sadržaja, kao što je kako da podesite rasporede na slajdu i položaja ili da biste promenili zaglavlja, podnožja ili pozadina, potražite Kreiranje ili menjanje propratnog sadržaja prezentacije.)\nU dijalogu Štampanje , u okviru postavke, izaberite drugo polje (koja podrazumevano je podešena da Slajdovi preko cele stranice) da biste razvili listu opcija. Zatim, u okviru propratni sadržaj, izaberite raspored na stranici koju želite.\nZa propratni sadržaj stranice koja sadrži četiri, šest ili devet slajdova, postoje dve opcije koje možete odabrati za svaku: horizontalno naručivanje (kao na prvu sliku ispod) ili vertikalno naručivanje (drugu sliku ispod).\nPomoću ove opcije možete da dobijete jedan slajd po stranici. Položaj (položeni ili uspravni) odštampane stranice automatski odgovara položaju rasporeda na slajdu.\nU dijalogu Štampanje , u okviru postavkeuverite se da je drugo polje postavljeno slajdovi preko cele stranice. Ako nije, kliknite na strelicu nadole na kontrolu da biste razvili listu opcija. Zatim, u okviru Raspored štampanja, izaberite stavku Slajdovi preko cele stranice.\nDruge opcije rasporeda: Izaberite Okvir za slajdove da biste odštampali tanku ivicu oko svakog slajda.\nIzaberite stavku Podesi razmeru prema papiru da biste se uverili da je sadržaj slajda štampa u maksimalnu veličinu koji može da stane na na veličinu i položaj stranice koje ste izabrali.\nIzaberite opciju visokog kvaliteta da biste povećali rezoluciju, pomešate prozirnu grafiku i štampanje meke senke u Vaš otisak.\nAko izaberete stavku Odštampaj komentare i naznake perom, posebnu stranicu se štampa za komentare koje su u prezentaciji.\nKvalitet štampanja za grafike, tip stranice i položaj stranice\nKliknite na dugme Svojstva štampača za:\nIzaberite i medija izlaz na kartici Papir/kvalitet : Običnom papiru, Prozirnost, papir, Sjajni papiri tako dalje.\nOdaberite kvalitet štampanja za grafike: Ova opcija mogu se razlikovati od štampača, ali na primer, to može znaci izbora ili 600 x 600 tačaka po inču ili više visoke rezolucije 1 200 x 1 200 tačaka po inču.\nOdaberite stavku u položaj stranice: PowerPoint obično bira položaja desne stranice zasnovane na opcijama koje ste izabrali već. Da, ali možete da odaberete položaj stranice (uspravno ili Položeno) u dijalogu Svojstva štampača .\nOdaberite jednu od opcija boja\nIzaberite listu boja , a zatim izaberite nešto od sledećeg:\nOva opcija štampa slike i sadrže nijanse sivih tonova između crno-beloj tehnici. Popune pozadine štampaju kao belo, tako da tekst će biti više čitljiv. (Ponekad Sivi tonovi isto kao čisto crno -belo.)\nČisto crno-beloj tehnici\nČuvanje podrazumevane postavke štampanja za određenu prezentaciju\nAko želite da zadržite iste postavke štampanja za određene prezentacije, uradite sledeće:\nIzaberite opciju koristi nedavno korišćene postavke štampanja ili koristite sledeće postavke štampanja. Ako odaberete opciju kasnije, Navedite postavke koje želite, kao što su koji raspored da biste koristili, i da li želite da odštampate skrivene slajdove:\nOvim postavkama primenjuju se samo na jednu prezentaciju. Oni se ne odnose na sve prezentacije koje štampate njega.\nNa Mac računaru, možete da podesite veličina slajda, položaja stranice i broja početnog slajda, pregledu prezentaciju i postavite opcije štampanja.\nPodešavanje veličine slajda, položaja stranice i broja početnog slajda Pratite ove korake pre nego što dodate sadržaj. Ako promenite slajd veličine ili položaja kada dodate sadržaj, sadržaj će možda biti ponovo skalirane.\nU članku Štampanje slajdova u programu PowerPoint Online.


SEEbiz.eu / HR / Freedom House: Orban i Vučić vođe koje vešto rade na gušenju nezavisnih medija\nFreedom House Viktor Orban Aleksandar Vučić sloboda medija\nDatum objave: 05.06.2019. - 12:18:53\nBEOGRAD - Vlasti u nekim krhkim demokratijama koriste niz finansijskih i pravnih alatki da ućutkaju nezavisno novinarstvo i podrže prijateljski nastrojene medije, upozorio je Freedom House u novom izveštaju u kojem se predsednik Srbije Aleksandar Vučić, uz mađarskog premijera Viktora Orbana, navodi kao primer vođe koji vešto radi na gušenju nezavisnih medija.\n"Vlada Viktora Orbana u Madjarskoj i administracija Aleksandra Vučića u Srbiji, vrlo su vešto radile na gušenju nezavisnog novinarstva i kritičke misli, prateći tragove populističkih sila. Oba lidera omogućila su da vlasništvo nad medijima ode u ruke njihovih prijatelja, omogućavajući tako da mediji sa najvećom gledanošću podržavaju vladu dok sa druge strane klevetaju protivnike", navodi Fridom haus.\nKako se navodi, oni su takodje imali koristi od evropske podrške i neefikasne domaće opozicije, ali dominacija medijima podupire njihov uspeh.\nPoslednjih nekoliko godina pojavile su se "nove alatke" koje neliberalne vodje u krhkim demokratijama koriste da kontrolišu i prisvoje medije, sa ciljem da osiguraju ostanak na vlasti. Te alatke isključuju taktike kao što su cenzura, sila ili otvoreno zastrašivanje novinara i umesto toga koriste niz metoda za pridobijanje medija. Radi se o nizu pravnih, vanpravnih i ekonomskih strategija za primenu pritiska na kritički nastrojene medije, s jedne i podržavanje prijateljskih medija, s druge strane, navodi Freedom House.\nMadjarska je glavni primer gde je pridobijanje medija bilo uspešno, dok Vučić i njegovi saveznici slede Orabanov put, ali još treba da učvrste kontrolu nad srpskim medijima, navodi Freedom House koji podseća da su obe zemlje u njegovom izveštaju o slobodama u svetu pale sa ocene slobodne na delimično slobodne demokratije.\nStepen učvršćivanja vlasništva nad medijima vidjen u Madjarskoj tek treba da se desi u Srbiji, navodi Freedom House, ali dodaje da je u nedavnim privatizacijama, nekoliko medijskih kuća došlo u ruke vlasnika prijateljski nastrojenih prema vladajućoj Srpskoj naprednoj stranci (SNS). Takodje se dogadjaju pojedinačne kupovine od strane ljudi bliskih vlasti.\nKao ilustraciju osvajanja kontrole nad medijima, Freedom House navodi nekoliko primera prodaje medija ljudima bliskim SNS.\n"Krajem 2018. godine, brat visokog zvaničnika SNS kupio je dva televizijska kanala sa nacionalnom frekvencijom. On je takodje vlasnik i tri internet portala, radio stanice i devet kablovskih programa", navodi Fridom haus u izveštaju, govoreći zapravo o prošlogodišnjoj prodaji televizija O2 i Prva, koje je kupio Srdjan Milovanović, brat Zvezdana Milovanovića, poverenika SNS u Nišu.\nU 2017. godini je nedeljnik Vranjske novine svakodnevno posećivan što se podudarilo s objavljivanjem intervjua s bivšim šefom poreske uprave, i vlasnik je na kraju objavio da novine više ne mogu da izdrže pritisak i prestaju da izlaze.\nOpisujući neliberlane alatke za pritiske na medije, Freedom House navodi da vlade ponekad donose zakone i propise da zastraše, ili da se mešaju u rad novinara, ili da im iscrpe resurse. Medjutim, neliberalne alatke retko sadrže tu vrstu instrumenta kao što su otvorena pravna represija, kao što je cenzura, koja bi odmah izazvala osude susednih demokratija i onih koji prate medije. Umesto toga to je politizovana primena tehničkih propisa kojima se vrši pritisak na nezavisne medije.\nSlično Madjarskoj, Srbija podriva slobode medija kroz politizovane manipulacije zakona. Kleveta je dekriminalizovana i medijski zakoni zemlje su inače u skladu sa medjunarodnim obavezama. Medjutim političari i dalje podnose skupe tužbe za klevetu i traže ogromne odštete.\nMedijska regulatorna tela u Srbiji ne pokazuju otvoreno neprijateljstvo prema nezavisnim medijima kao u Madjarskoj, ali ona nemaju kapacitet da primene inače dobro formulisane sprske medijske zakone, piše Fridom haus.\nRegulatorna medijska agencija REM je samo delimično personalno popunjena i operativno je nefukncionalna, navodi Freedom House i dodaje da agencija nija uspela da ukaže na dominaciju vladajuće partije u medijskom okruženju za vreme izborne kampanje.\nSrpsko medijsko okruženje je mnogo oštrije prema novinarima koji rade svoj svakodnevni posao nego madjarsko, navodi Freedom House.


Inicijativa za podizanje spomenika kralju Milanu u godini jubileja\nPočetak/Društvo/Inicijativa za podizanje spomenika kralju Milanu u godini jubileja\nSavet za kulturno stvaralaštvo Grada Niša ukazao je na potrebu donošenja Odluke Skupštine grada o podizanju spomenika kralju Milanu, na istoimenom trgu i njegovog otkrivanja do avgusta 2018. kada bi pored otkrivanja trebala da bude odžana svečana akademija posvećena ideji SLOBODE i NEZAVISNOSTI.\nSavet je dao preporuku da, povodom obeležavanja 140 godina slobodnog Niša i nezavisne Srbije, svi subjekti u gradu u svoje programske aktivnosti za 2018. godinu unesu aktivnosti kojima će prigodno obeležiti jubilej, sve pod motom „SLOBODA I NEZAVISNOST NEMAJU CENU“.\nTakođe, preporučuju svim ustanovama kulture, organizacijama i manifestacijama koje finansira Grad Niš da u svoje programe unesu elemente, teme i akcije koji bi promovisali ideju slobode i nezavisnosti i time dali doprinos obeležavanju 140 godina oslobođenja Niša.\n„Savet za kulturno stvaralaštvo Grada Niša stoji na stanovištvu da je 2018. godina istorijski trenutak kada bi svi građani Niša, ali ne samo oni, trebali iskazati svoju neizmernu zahvalnost minulim generacijama koje su nam ogromnim žrtvama izborile SLOBODU i NEZAVISNOST naše drage nam domovine„-stoji u saopštenju Saveta.\ninicijativa Savet za kulturno stvaralaštvo spomenik kralju Milanu Trg kralja Milana


On je dodao da nije dobro i da nikada neće prihvatiti da bilo ko bilo šta vezano za društveno-politički život rešava nasiljem.\nČupić je rekao da mu je žao što je došlo do ovakve situacije, kao i da ne bi trebalo da ona dovede do problema kad je u pitanju SzS, jer je to savez nastao samo iz jednog jedinog razloga, kako je kazao, kao deo opozicionih stranaka koje smatraju da nema preduslova za fer i slobodne izbore.\nKrivična prijava protiv Boška Obradovića i članova "Dveri" zbog napada na Rističevića\n- Nažalost Boško Obradović je nekoliko puta iskakao, bez saglasnosti lidera u okviru saveza, i ta iskakanja stave ga u situaciju da počini niz grešaka, treba iz toga da izvuče pouku. Pravo na grešku u politici ne postoji, tj. mora se kazniti ili naplatiti jer uvlačite u nju i druge - kazao je Čupić za N1.\nObradović ne bi smeo više da optereti SzS i treba sam da istupi i izvuče pouku, a SzS mora da se ogradi od tih postupaka, smatra Čupić.\n"Ovi izbori će očistiti opoziciju od opozicionih kalkulatanata"\nČupić je rekao da je po pitanju izbora po svoj prilici već sve završeno.\nOn je kritikovao Nenada Konstantinovića iz Srbija 21 zbog stava da "mora da se ide na izbore 21. juna".\n- Video sam tu nestrpljivost, to je po svoj prilici već završeno kad su u pitanju izbori, i onda vidim te argumente, posebno me iznenadilo da je jedan od dva najbliža saradnika Borisa Tadića ga je napustio, a to govori i ko su nam ljudi u pilitici. Ovde je u pitanju karakter, a vidimo nedosledne i nepredvidive ljude i onda imate haos, a ne red - zaključio je on.\n"SzS da ostane čvrsto na stanovištu bojkota"\nČupić smatra da je građanima potrebno vreme od najmanje nekoliko meseci da izađu prvo iz ovoga stanja sraha nakon pandemije, i da izbore nije trebalo zakazati sada.\n- SzS treba da ostane čvrsto na stanovištu bojkota - ocenio je i dodao da će ovi izbori očistiti opoziciju od "opozicionih kalkulatanata".


Vesti online / Humanitarni most / Nikola sklopio oči zauvek\nNikola sklopio oči zauvek\nPrilog od 50 dolara koji je posredstvom naše sidnejske Redakcije nedavno uputila plemenita Cveta iz Viktorije mladom Nikoli Stanišiću (24) iz Perleza, obolelom od akutne limfoblastne leukemije, nažalost stigao je prekasno.\nIzgubio bitku: Nikola Stanišić\nOvaj mladić pun života, zauvek je sklopio oči tokom dugog, iscrpnog i bolnog lečenja u Flenzburgu. Ovu tužnu vest, sa javnošću putem društvene mreže Fejsbuk, podelila je njegova bolom skrhana majka Tatjana:\n"Voleli smo ga i borili smo se svim svojim srcem, dušom i telom, ali Bog je imao drugačiji plan za našeg Nikolu. Napustio nas je i otišao je na lepše mesto, gde nema više tuge, jauka, neizvesnosti i bola."\nNikola je, podsećanja radi, bolovao od specifične vrste leukemije za čiji tretman zdravstvene ustanove u Srbiji nisu imale uslove, pa je lečenje morao da nastavi u klinici koja se nalazi u nemačkom gradu Flenzburgu.\nNjegovi roditelji dali su sve od sebe da plate neophodne tretmane za sina, čak su prodali i stan. Novčana pomoć sakupljana je u Srbiji putem SMS poruka i brojnih humanitarnih akcija i koncerata, ali to nije bilo dovoljno da Nikola pobedi ovu opaku bolest.\nOvom prilikom, molimo našu čitateljku da se javi Redakciji, kako bi u dogovoru sa njom, preusmerili donaciju na nekog drugog štićenika kome je pomoć potrebna.\nHUMANITARNI MOST Spaste još jedan mladi život


Brnabić: 'Ubistvo Vučića u prvoj polovini februara, imamo to napismeno'\nIzvor: B92, 21.Jan.2022, 22:59\nBrnabić: "Ubistvo Vučića u prvoj polovini februara, imamo to napismeno"\nOna je gostujući na TV Prva kazala da je informaciju o planiranom atentatu dobila u petak 14. januara pod oznakom hitno.\n"Sasvim jasno i nedvosmisleno da se planira atentat na Vučića, čak i sa vremenom kada je planirano ubistvo - u februaru ove godine", rekla je ona.\nKako je navela, sve službe rade na >> Pročitaj celu vest na sajtu B92 << tome da se spreči ubistvo Vučića.\nBrnabić je rekla da ako službe ne spreče njihov ulazak u Srbiju i njihove jatake, ne veruje u lično obezbeđenje predsednika Vučića.\nPremijerka je navela da je u pitanju organizovana kriminalna grupa sačinjena od ljudi iz zemalja regiona, ali i nekih zemalja EU.\n"Sve što kažem može da ugrozi istragu i upozori te ljude", kazala je i napomenula da je bitno otkriti gde se nalaze ljudi koji su pretnja bezbednosti Vučića.\n"Za mene je primarno da to sprečimo i da zaštitimo život predsednika Srbije", zaključila je.\n"Mi moramo da uradimo sve da on bude bezbedan. On ima svoj cilj i misiju i za jotu od toga neće odustati. Ako treba da se otvori auto-put za Pakovraće, on će da ide", pojasnila je.\nPrema njenim rečima, sigurna je da Vučiću nije lako, te da joj je rekao: "Čak i to da se desi, skoro sve stvari koje sam želeo sam ispunio. Srbija je zemlja koja je pobednik, povratili smo stabilnost, imamo jasnu viziju od 2025. do 2030. Jednom mora da se umre, rekao je. Ali kažem, ima još toliko stvari da se uradi", rekla je Brnabić.\nOna je poručila građanima da Srbija sada nije država od 2003. koja nije mogla da zaštiti predsednika Vlade.\n"Mi smo danas mnogo jači u tom bezbednosnom smislu, sve što imamo na raspolaganju, kao i prijateljstva sa drugim državama, verujem da će ovo biti u redu, ali je težak posao pred nama. Sačuvaćemo predsednika", poručila je.


Eskobar: Vlada će imati podršku SAD sve dok je demokratska | MINA\nNaslovnica Crna Gora Eskobar: Vlada će imati podršku SAD sve dok je demokratska\nEskobar: Vlada će imati podršku SAD sve dok je demokratska\nfoto: ASCG (arhiva)\nPodgorica, (MINA) – Vlada Crne Gore imaće podršku Sjedinjenih Američkih Država (SAD) sve dok je demokratska i skoncentrisana na evropsku budućnost države, kazao je Zamjenik pomoćnika državnog sekretara SAD-a Gabrijel Eskobar.\nOn je, na 2BS Forumu, kazao da je jedino rješenje tenzija na Blakanu članstvo zemelja regiona u Evropskoj uniji (EU).\n„Uvijek smo vjerovali da je ključ stabilnosti ovog regiona njegovo članstvo u EU“, rekao je Eskobar, saopšteno je iz Atlantskog saveza.\nEskobar je, iako smatra da se američka politika prema regionu nije mijenjala u zavisnosti od administracija i da im je svima cilj da se uspostavi vladavina prava, borba protiv korupcije i razvoj demokratskih institucija, najavio intenzivnije prisustvo i posvećenost SAD-a regionu.\nOn je istakao i jasan fokus samog predsjednika SAD-a Džoa Bajdena na to područje.\nNa pitanje kako SAD mogu da pomognu zemljama Balkana da dosegnu stabinost, on je kazao da SAD raspolažu velikim budžetom, koji može da im pomogne da podrignu zacrtane rezulatate.\nEskobar je rekao da na višem nivou koriste svaku priliku da podstaknu evropske partnere da ubrzaju proces integracija na Balkanu, koji je, kako je kazao, region izutetnih potencijala.\nOn, kako je saopšteno, pravi razliku izmedju proruskih i prosrpskih snaga.\n„Prospske snage u Crnoj Gori treba da shvate da Crna Gora treba da bude suverena, demokratska, zapadno orijentisana članica NATO-a“, rekao je Eskobar.\nEskobar je dodao da za one snage koje podrivaju napredak zemlje koja je skoro 25 godina bila uspješna priča, SAD imaju odgovor u vidu sankcija, političkog pritiska, a u samoj Crnoj Gori izolaciju snaga koje imaju takva nastojanja.\nOn je potvrdio da su na poslednjem samitu NATO-a, iako neformalno, izražena bojazan da je opasno dijeliti sve informacije sa novom Vladom u Podgovrici, dodajući da je ta zabrinutost realna i da ljudi u Crmoj Gori treba da je budu svjesni.\nKako je kazao, NATO ima mnogo načina da zadrži infromacije, ali svaka vlada treba da bude svjesna da je to nešto što slabi i nju i zemlju.\nEskobar je rekao da sadašnja situacija na Blakanu ima mnogo sličnosti sa 90-im godinama, kada su etničke tenzije nabujale i kada je bilo je mnogo onih koji su te tenzije htjeli da iskoriste.\n„Od Dejtona naovamo ipak se dogodilo mnogo pozitivnih stvari i kada ih analizirate vidjećete da su sve one bile plod evroatlanskih integracija, rekao je on.\nZato, kako je kazao, evropskim partnerima pominju potrebu da se integracije ubrzaju i zato je Blakan uvijek visoko na agendi kada sa njima razgovaraju.\nEskobar je rekao da je ubijeđen da će Evropa shavatii ogromni potencijal Balkana i da će za tri godine to područje biti prosperitetni region.


Zdrav život Arhive - BrainOBrain Serbia\nSan je važan u svakom životnom dobu jer direktno utiče na kvalitet života i zdravlja, ali je nesumnjivo najvažniji u detinjstvu, periodu obeleženom intenzivnim mentalnim i fizičkim razvojem. Da bi se moglo reći da dete ima kvalitetan san, potrebno je da bude zadovoljeno nekoliko kriterijuma. U preduslove za dobar san spada vrsta podloge na kojoj […]\nTags: koliko je vazan san, kvalitetan san, san deteta, spavanje kod deteta,\nČak i u prvim godinama života, igra i vežba imaju krucijalnu ulogu u ljudskom rastu i razvoju. Najvažniji poklon koji Vi kao roditelj možete pokloniti svojoj deci je da nađete vremena da se sa njima igrate svakodnevno. Osim što ćete ojačati međusobne odnose, fizičke aktivnosti i igre pomažu Vašem detetu da izgrade samopouzdanje, koordinaciju, motoričke […]\nPosted in: Aktivnosti, Zdrav život,


SDP u Tuzlanskom kantonu “zabio nož u leđa” vrhu SDP-a: Ulaze u vlast sa SDA\nUtorak , 14 Jula 2020\n1. Jula 2019.\tAktuelno\nKantonalni odbor Socijaldemokratske partije (SDP) Tuzlanskog kantona danas je donio odluku da se krene u proces formiranja vlasti sa Strankom demokratske akcije (SDA) u Tuzli. Ovu informaciju za Klix.ba potvrdio je predsjednik SDP-a TK Enver Bijedić.\nDanas je u Tuzli održana sjednica Kantonalnog odbora SDP-a, a Bijedić nam je kazao da je odluka o procesu formiranja vlasti sa SDA donesena sa 44 glasa za, četiri su bila protiv, dok je jedan član bio suzdržan.\n“Da li će Klub zastupnika SDP-a u Skupštini TK djelovati u cijelosti za sada ne znam, ali u onom kapacitet u kojem možemo ići ćemo u formiranje vlasti “, istakao je Bijedić.\nInače, Glavi odbor SDP-a ranije je donio odluku da se ne ide u procese formiranje vlasti s SDA, SNSD-om i HDZ-om na državnom i federalnom nivou. Ova odluka se prelila i na kantonalne nivoe, s tim da je u Tuzli prisutna samo SDA.\nDanašnjom odlukom Kantonalni odbor partije u Tuzli je faktički prekršio zabranu Glavnog odbora, a da li će se snositi kakve posljedice, trenutno nije poznato.\n“Ogroman je pritisak javnosti, 50.000 glasača i članova SDP-a kako bismo se odlučili na ovaj potez. To nije bila nimalo jednostavna odluka”, rekao nam je Bijedić.\nKada će se sjesti za stol sa predstavnicima SDA za sada nije poznato.\nTags fojnica izdvojeno sdp tuzla\nSarajevo: Nestao šestogodišnjak, porodica moli za pomoć\nZNAMENITI FOJNIČANI: Hadži Hamdo Turko (1907.-1994.)\nPremijer Federacije Bosne i Hercegovine Fadil Novalić pozitivan je na koronavirus, saznaje portal Klix.ba. Kako …


Projekat "Publika u fokusu" | News | Designed.rs - Dizajn web portal\nProjekat "Publika u fokusu"\nPublika u fokusu institucija kulture!\nMesec decembar donosi promene u pristupu publici kada je reč o institucijama kulture, realizacijom projekta Fondacije Novi Sad 2021 Evropska prestonica kulture - Publika u fokusu institucija kulture.\nProjekat "Publika u fokusu" ima za cilj da osnaži ustanove kulture u Novom Sadu, razmenom znanja, iskustava i primera dobre prakse sa ekspertima iz oblasti kulturnog menadžmenta. Svrha napora koji se u tom pravcu čine ogleda se u podizanju kadrovskih potencijala usmerenih ka angažovanju i razvoju publike, kreativnom pristupu projektnom planiranju, kao i uključenju u realizaciju programa Novi Sad Evropska prestonica kulture 2021.\nPrvi događaj u okivru ovih projektnih aktivnosti u organizaciji Galerije matice srpske jeste Konferencija ''Open museum'' od 4.-6.12. Na konferenciji јe prvi dan bио posvećen otvaranju muzeja ka osobama sa invaliditetom i prezentovanju iskustava inostranih stručnjaka na ovom polju, uz specijalizovanu izložbu za slepe i slabovide. Na drugom danu konferencije eksperti iz Velike Britanije i Umetničko-istorijskog muzeja iz Beča predstaviće inovacije u primeni novih tehnologija u muzejima. Tom prilikom biće predstavljeni i rezultati projekta Galerije matice srpske ''Doživi umetnost koju je podržao UNESCO.\nNakon toga, 18. decembra sledi događaj u Muzeju Vojvodine, koji realizuje Muzejsko društvo Vojvodine i Sekcija muzejskih pedagoga uz podršku Fondacije Point i u saradnji sa Fondacijom Novi Sad 2021 EPK, pod nazivom ''Muzej i edukacija: Saradnja muzeja i obrazovnih institucija'' i ukazuje na značaj, mogućnosti, prepreke, probleme i primere dobre prakse u saradnji kulturnog i obrazovnog sektora.\nPored pomenutih aktivnosti, u organizaciji Fondacije Novi Sad 2021 EPK, 20. i 21. decembra održaće se radionica namenjena rukovodiocima i zaposlenima u ustanovama kulture, na temu razvoja nove i stare publike u prostorijama Istorijskog arhiva Grada Novog Sada. Eksperti iz oblasti menadžmenta u kulturi, angažovani na realizaciji projekata evropskih prestonica kulture, razmeniće sa polaznicima znanja, inovativne pristupe i primere dobre prakse, te zajedno razvijati konkretne predloge projekata koje pripremaju ustanove kulture za nastupajuću godinu.


Novi Ford Mondeo sedan (za Kinu)\n8 Nov 2021 - 09:30 Top secret Link\nPodsećanja radi, Ford je prošle godine već prekinuo proizvodnju američkog Fusiona, dok će krajem marta 2022. godine prestati i proizvodnja njegovog evropskog brata Mondea.\nS druge strane, u Kini će Mondeo dobiti naslednika, što najavljuju i ovi crteži iz tamošnje Fordove filijale.\nKako stvari sada stoje, novi Mondeo za Kinu će biti bliski rođak nedavno predstavljenog Ford Evosa. Za razliku od Evosa koji je cross-liftback model (dužine 4920 mm i sa međuosovinskom rastojanjem od 2945 mm), novi Mondeo će se prodavati u formi klasične limuzine.\nKao i Evos, i Mondeo će pod haubom verovatno imati 2.0 EcoBoost turbo benzinac sa 238KS i 376 Nm, uz osmostepeni automatski menjač i prednji pogon.\nTakođe, u opremi se očekuju i panoramski krov, sistem automatskog kočenja, održavanje vozila u kolovoznoj traci, Ford BlueCruise autopilot, 12.3-inčna digitalna instrument tabla, kao i veliki ekran Sync + 2.0 multimedia sistema.\nPremijera novog Mondea za Kinu će se najverovatnije održati u prvom kvartalu 2022. godine, dok će se za proizvodnju brinuti Changan Ford koji između ostalog proizvodi i pomenuti Evos.


SEEbiz.eu / RS / Krušik investira 10 miliona evra u ovoj godini\nKrušik Krušik holding Krušik akumulatori\nKrušik investira 10 miliona evra u ovoj godini\nDatum objave: 08.06.2018. - 21:40:22\nBEOGRAD - Krušik holding ove godine će investirati 10 mil EUR, kažu iz ove kompanije za eKapiju. Neke od investicija su već realizovane, a neke će tek biti.\nValjevska kompanija je, između ostalog, ponovo pokrenula proizvodnju akumulatora u posrnuloj fabrici imenjakinji.\nNaime, Krušik holding je u novembru 2017. godine, po početnoj ceni od oko 72 miliona dinara kupio Krušik akumulatore. Kompanija je za manje od godinu dana sredila hale i kupila nove mašine, te obnovila proizvodnju.\n- Mi smo kupili firmu Krušik akumulatori, posle višegodišnjih problema funkcionisanja nakon privatizacije. To je jedini proizvođač nikl-kadmijumskih (Ni-Cd) i srebro-cink (Ag-Zn) akumulatora i akumulatorskih baterija za vojsku, železnicu, elektroprivredu i ostalih grana industrije u ovom delu Evrope - objašnjavaju iz Krušik holdinga za eKapiju.\nOni dodaju da su ove godine spremni da isporuče kupcima sve tipove Ni-Cd i Ag-Zn akumulatora i akumulatorskih baterija.\n- Počeli su nam se vraćati stari kupci. Isporučili smo određene količine Ni-Cd akumulatora za železnicu Hrvatske, kupce iz Nemačke, domaću termoelektranu Nikola Tesla u Obrenovcu, železnicu Srbije, železnicu Crne Gore i manji poslovi za Makedoniju. Ag-Zn akumulatori su trenutno u realizaciji proizvodnje za Vojsku Srbije. Ulažemo znatna sredstva u modernizaciju tehnologije, efikasniju proizvodnju i proširenje lepeze proizvoda, da bi bili konkurentni na svetskom tržištu - kažu iz ove kompanije.\nIz Krušik hodinga napominju da poseduju sertifikate integrisanih menadžment sistema od dva sertifikaciona tela, domaćeg - Vojne kontrole kvaliteta Ministarstva odbrane Republike Srbije i stranog - SGS Societe Generale de Surveillance SA, što garantuje visok kvalitet proizvoda.\nU valjevskoj fabrici počela je priprema za izgradnju novih hala u kojim će biti automatizovana proizvodnja minobacačke opreme.\n- Planiramo da ove hale izgradimo do kraja godine. Trenutno se ruše postojeći objekti u ovom delu - kažu iz Krušika.\nObjekat će, kako napominju, biti za laboraciju raketnog programa.\n- Zbog povećane potražnje ovih proizvoda na međunarodnom i domaćem tržištu prinuđeni smo da do kraja ove i početka sledeće godine proširimo kapacitete, to podrazumeva izgradnju nove hale i nabavku opreme za laboraciju raketnog programa - dodaju oni.\nPodsetimo, Krušik izvozi 95% svoje proizvodnje najviše u Aziju. SAD i Afriku.


Press Online :: Košarka :: Evroliga: Armani u Pioniru, Zveda želi devetu pobedu / print=true\nTrener Crvene zvezde Dušan Alimpijević rekao je da Armani igra dobro u poslednje vreme, ali je istakao da njegova ekipa želi pobedu u meču Evrolige.\n"Ekipa Milana koja nam dolazi u goste postiže najviše poena u celoj ligi. Tim koji ima izvanrednu spoljnu liniju – Tiodor, Džerels, Gaudlok, Micov. Na sve to, nezadovoljni dosadašnjim učinkom u Evroligi, dodali su još jednog izvanrednog šutera i pojačanje Kuzminskasa, koji je još više ojačao spoljnu liniju", rekao je Alimpijević.\nKošarkaši Zvezde u petak dočekuju italijanskog predstavnika u utakmici 22. kola Evrolige.\nZvezda je na 12. mestu na tabeli sa osam pobeda i 13 poraza, dok je italijanska ekipa na pretposlednjoj, 15. poziciji sa skorom 7/14.\n"Igraju mnogo bolje u poslednje vreme, dobili su tri od poslednje četiri utakmice u Evroligi, pobedili su Baskoniju i Barselonu na gostujućem terenu, što nije nimalo lako. S druge strane, mi smo utakmicom sa FMP ušli u novi mini ciklus, koji se završava utakmicama nacionalnog kupa u Nišu, i želimo pobedu u ovom meču, jer nam svaka pobeda u Evroligi mnogo znači u svakom smislu".\nTrener Zvezde je pozvao navijače da ispune dvoranu "Aleksandar Nikolić".\n"Mnogo je lakše nositi sve izazove jedne ovako teške utakmice u ambijentu koji je prepoznatljiv, i sa druge strane otežavajuća okolnost za svaku gostujuću ekipu", istakao je Alimpijević.\nBek Zvezde Tejlor Ročesti rekao je da očekuje veliku borbu u petak uveče.\n"Radujemo se novoj utakmici u našoj dvorani pred našim navijačima. Milano je odličan tim sa puno talenta i odličnih individualaca. Igraju zaista jako dobro u ovom trenutku i u poslednjih nekoliko kola Evrolige. Ova i nekoliko narednih utakmica koje nam slede su vrlo važne za ciljeve koje smo postavili pred nas na početku sezone. Ono što je najvažnije je da budemo sve bolji kao tim i da učimo iz prošlosti. Očekujem dobru utakmicu dva tima koji će se žestoko boriti za važne bodove", rekao je on.\nI Ročesti je istakao da je važno da navijači budu uz tim.\n"Ono što nam je važno je da navijači budu uz nas, da ispune dvoranu jer očekujem tesnu utakmicu", rekao je Ročesti.\nUtakmica Crvena zvezda – Armani igra se od 19.00.


Opasne pilule za mršavljenje u srpskim apotekama\nod Admin taj Pon 25 Jan 2010 - 19:47\nPilule koje se u našim apotekama mogu kupiti bez lekarskog recepta, po ceni od skoro 4.000 dinara za kutiju, masovno se povlače iz apoteka širom Evropske unije, pošto je nadležna agencija zaključila da znatno povećavaju rizik od srčanog ili moždanog udara.\nEvropska komisija će razmotriti da li da ukine dozvolu koju je ovaj lek dobio na tržištu EU 1999. godine, pošto je od Evropske agencije za lekove (EMA) stiglo upozorenje da su rizici korišćenja preveliki za obolele od kardiovaskularnih bolesti.\nEMA je savetovala doktorima da ne prepisuju pilule za mršavljenje koje sadrže sibutramin. One se u Evropi prodaju pod imenima „reduktil”, „reduksad” i „zelijum”, a u SAD kao „meridija”, preneo je Rojters.\n„Rizici upotrebe ovog leka su veći od potencijalne koristi”, navodi se u saopštenju EMA.\nAmerička agencija za hranu i lekove (FDA) takođe je zaključila da ovaj lek povećava rizik od srčanog ili moždanog udara kod ljudi sa kardiovaskularnim oboljenjima, ali je kompanija koja ga proizvodi, „Abot laboratorije”, pristala da na kutiji istakne dodatno jasno upozorenje da lek ne bi trebalo da koriste ovi bolesnici.\nU pojedinim beogradskim apotekama može se kupiti „reduktil” po ceni od 3.870 dinara za kutiju od 28 tableta. Lekarski recept nije potreban, ali će vam farmaceut skrenuti pažnju da ga „možete piti ako ste zdravi”.


Izraelske bezbednosne snage ubile palestinskog napadača za kojim su satima tragale - Radio Sto Plus\nIzraelske bezbednosne snage ubile palestinskog napadača za kojim su satima tragale\nIzraelske bezbednosne službe objavile su jutros da su ubile Palestinca sa okupirane Zapadne obale, za kojim su satima tragale posle njegovog napada u centralnom delu Tel Aviva, gde je ubio dve osobe i ranio još najmanje osam.\n„Terorista koji je izveo oružani napad u Tel Avivu je lociran i neutralisan“, saopšteno je jutros.\nPalestinski napadač je došao sa Zapadne obale, a pronadjen je i ubijen u razmeni vatre u kvartu Jafa, kraj džamije, prenele su agencije.\nŠef izraelske policije Jakov Šabtai saopštio je da su u poteri učestvovali izraelska policija, unutrašnje bezbednosne snage i vojska i da su dva pripadnika snaga bezbednosti ranjena u razmeni vatre.\nIdentitet napadača nije objavljen, ali su izraelski mediji naveli da je pucao Raed Hazem, iz područja Dženina na severu Zapadne obale, preneo je Frans pres.\n„Posle teške noći, dugih sati aktivnosti policije, vojske i Šin beta (služba bezbednosti) uspeli smo ovog jutra kroz obaveštajnu i opeartivnu saradnju da zatvorimo krug i ubijemo teroristu u pucnjavi“, rekao je šef izraelske policije.\nSinoćnji napad dogodio se u prometnoj ulici Dizengof, gde su restorani i barovi, a hitna pomoć je navela da je je desetine ljudi u panici bežalo kada je počela pucnjava.\nKako je navedeno, ubijena su dvojica u dobi od oko 30 godina, a još nekoliko ljudi je ranjeno, uključujući troje koji su zadobili teške povrede, preneo je AP.\nJedanaest Izraelaca ubijeno je u tri nedavna napada u Izraelu i to je najveći talas nasilja u poslednjih nekoliko godina.\nDva napada su izveli izraelski Arapi povezani s džihadističkom organizacijom Islamska država, a jedan Palestinac sa Zapadne obale.\nIzraelska vojska je prošle nedelje u racijama na severu Zapadne obali, odakle je palestinski napadač koji je prošle nedelje ubio pet ljudi u Bnei Braku kraj Tel Aviva, ubila tri pripadnika Islamskog džihada, druge po veličini palestinske ekstremističke organizacije.\nSinoć su i Islamski džihad i Hamas, u saopštenjima, podržali napad u Tel Avivu.


Predlozi za snažniju odbranu Evrope, nabavke, trening i razvoj, kao i proširenje francuskog nuklearnog programa, razvijanje armije EU, dobili su nedavno zeleno svetlo od francuskog predsednika Emanuela Makrona i nemačke kancelarke Angele Merkel.\nParadoksalno, najveća prepreka ovim stremljenjima jeste upravo NATO – Alijansa koja je štitila Evropu od II svetskog rata.\nOtpor se pruža ne samo SAD, koja uprkos Trampovom zastrašivanju saveznika da potroše više, pokušavajući da zadrži okvir star sedamdeset godina koji omogućuje Vašingtonu da zove u pomoć i svoje interese stavi na prvo mesto, već i NATO liderima, koji streme da zaštite sopstvenu instituciju.\nZagovornici jake evropske odbrane insistiraju na tome da kamen spoticanja ima više veze sa političkom voljom, nego sa logistikom i ekonomijom. Evropske diplomate i vojni stručnjaci, koji svi razmatraju neophodnost i mogućnost evropske kolektivne odbrane, navode da je sposobnost EU potcenjena, i od strane malih Evropljana.\nKada bi EU jednostavno okupila vojske svojih članica, to bi bila druga najveća vojska na svetu, iza Kine. Vojni stručnjaci navode najmanje jedan ubedljiv pristup, koji bi mogao da relativno brzo zastraši Rusiju, bez pomoći NATO-a, Vašingtona ili Velike Britanije, koja će ove godine napustiti EU.\nGrubo skiciran, plan bi zahtevao više snaga u istočnoj Evropi kako bi se prisilio ruski predsednik Vladimir Putin, ili njegovi naslednici, da razjasni svaku neprijateljsku nameru. Isto tako, zahtevao bi i širenje nuklearnih mogućnosti Francuske, kao "bezbednosnog kišobrana" nad Evropom.\nPod geslom izbegavanja "duplikata", politički lideri Amerike i NATO-a nastavljaju da pružaju otpor EU, čak joj ne dopuštajući ni da razvije komandu, koja bi dozvoljavala operacije izvan Alijanse.\n- Postoji određena moralna opasnost u klasičnom ekonomskom smislu. Neki saveznici tvrde kako više troše na transportaciju infrastrukture ili zdravstveni sistem – navodi viši diplomata NATO-a.\nKada se višem evropskom diplomati u NATO-u postavi pitanje da li Evropa može da bude bezbednija – da se ne spominje više pod sopstvenom kontrolom – da li će moći da se sama bori za sebe, diplomata odgovara da nema održive alternative do alijanse.\nAmerički ambasador u NATO-u Kej Bejli Hačinson takođe je izrazio zabrinutost o formiranju EU vojske.\n- Ne želimo da ovo bude protekcionističko vozilo za EU – rekao je na konferenciji prošle godine.\n- Želimo da Evropljani imaju snagu, ali bez ograđivanja od Amerike, naravno – dodao je on.\nOdgovarajući na pitanja "Dojče velea" o anketi koja je pokazala da više građana Francuske i Nemačke veruje Putinu više nego Trampu, Hačinson je brzo primetio od koga Berlin i Paris traže zaštitu kada je potrebno.\n- Kada bi Nemačka ili Francuska bile napadnute, mislim da bi u pomoć zvale Ameriku, ne Rusiju – kratko je primetio.\nNATO o sporazumu sa Rusijom: "Neće biti raspoređivanja novih raketnih sistema u Evropi, ali RAZMATRAMO ODGOVOR"\nZahtev za jedinstvom NATO-a predstavlja zamku za Evropljane, koji osećaju pritisak da ne raskinu javno sa Vašingtonom iz straha da Rusija ne vidi njihovu slabost.\nEvropske diplomate navode da su SAD pod vođstvom Donalda Trampa ekstremno nepredvidljive. Oni ističu i ozbiljna neslaganja sa Trampom o važnim političkim pitanjima. Na primer, Tramp smatra da je ISIS poražen, dok evropski zvaničnici upozoravaju da je to još uvek aktuelna pretnja.\n- Evropa možda nije na vrhu američkih prioriteta – priznaje viši diplomata.\nTRAMP UVREĐEN "Makron želi evropsku vojsku za odbranu od SAD"\ncenturion ''- Kada bi Nemačka ili Francuska bile napadnute, mislim da bi u pomoć zvale Ameriku, ne Rusiju – kratko je primetio.'' A ko bi napao Nemačku ili Francusku: Norveška, Španija, Italija ili Poljska?


Prema Zakonu o socijalnoj zaštiti Republike Srbije (“Sl. glasnik RS”, br. 24/2011) pravo na novčanu socijalnu pomoć imaju prema članu 81. pojedinci, odnosno porodice koji svojim radom, prihodima od imovine ili iz drugih iznosa ostvaruju prihod manji od iznosa novčane socijalne pomoći koji je utvrđen zakonom.\nČlanom porodice se smatraju supružnici, vanbračni partneri, deca i srodnic u pravoj liniji bez obzira na stepen srodstva, kao i srodnici u pobočnoj liniji do drugog stepena srodstva pod uslovom da žive u istom domaćinstvu. Da bi mogao da ostvari pravo na novčanu socijalnu pomoć pojedinac, odnosno prodica, mora da ispuni opšte uslove koji su definisani članom 82:\n“1) ako nema drugih nepokretnosti, osim stambenog prostora koji odgovara potrebama pojedinca, odnosno porodice i zemljišta u površini do 0,5 hektara;\nNačin namirenja potraživanja, način valorizacije i druga pitanja od značaja za namirenje potraživanja propisuje ministar nadležan za socijalnu zaštitu.”\nDakle, Vaš brat i Vi ste u drugom stepenu pobočnog srodstva, ukoliko živite u istom domaćinstvu i ispunjavate uslove navedene u članu 82. onda imate pravo na novčanu socijalnu pomoć.


EL - Kinsi blistao, Real 'stotkom' u TOP 16 - Sportske.net\nEL - Kinsi blistao, Real 'stotkom' u TOP 16\nKošarkaši Real Madrida overili su plasman u TOP 16 fazu Evrolige večerašnjom pobedom na gostovanju u Novgorodu.\nDrugi susret 8. kola grupne faze Evrolige odigran je u Novgorodu gde je Nižnji ugostio ekipu Real Madrida i pretrpeo peti ovosezonski poraz.\nUzbudljiv i jako interesantan susret završen je pobedom Real Madrida 98:101 (23:20, 21:21, 25:27, 29:33) koji je na taj način overio plasman u TOP 16 fazu Evrolige dva kola pre kraja prvog dela takmičenja.\nDomaćin je više od 25 minuta kontrolisao rezultat, imao minimalnu prednost na ulasku u poslednju deonicu, ali je onda Tejlor Ročesti napustio teren zbog povrede posle čega košarkaši Nižnjeg nisu uspeli da ispariraju izabranicima Pabla Lasa.\nSerhio Rodrigez bio je najzapaženiji pojedinac u ekipi Real Madrida sa 19 poena i 6 asistencija a pratili su ga Noćioni (15 pts), Burusis (13 pts) i Rejes (12 pts, 6 sk).\nTejlor Ročesti i Terens Kinsi blistali su u ekipi Nižnjeg ali njihov učinak nije bio dovoljan da se izađe na kraj sa jednim od pretendenata na tron. Amerikanac sa crnogorskim pasošem ubacio je 22 poena, bivši košarkaš Partizana 20.\nNižnji će se u poslednje dve utakmice boriti za plasman u TOP 16 fazu dok Real Madrid može da uđe u duele sa Dinamo Sasarijem i Anadolu Efesom bez pritiska.


Zlatiborska zelena tura predstavljena na Sajmu korišenih vozila – Vila As\nZlatiborska zelena tura predstavljena na Sajmu korišenih vozila\nProšle nedelje posetioci Sajma korišćenih vozila su imali priliku da se po drugi put upoznaju sa ovogodišnjom ponudom automobila pod nazivom „Platiš danas, voziš sutra“. Predstavnici Turističke organizacije Zlatibor promovisali su predstojeću letnju sezonu kroz saradnju sa firmom „Vozim na struju“ uz dobro poznati projekat „Pokreni zelenu turu“.\nNeposredno po završetku Beogradskog sajma novih automobila, na ovom sajamu je prisutnim posetiocima uz biranje raznovrsnih četvorotočkaša, bila predstavljena budućnost automobilizma, projekat Turističke organizacije Zlatibor i firme „Vozim na struju“ sa 100% ekološki prihvatljivim vozilima na struju. Na štandu su se pored gradskih auta mogli videti laka dostavna vozila, kao i bicikle koje imaju elektro asistenciju, koje se mogu koristiti kao i običan bicikl. Ova saradnja već je dobro razrađena gde posetiocima „zlatne planine“ omogućeno da isprobaju elektro vozila i na taj način se utiče na podizanje svesti po pitanju zaštite životne sredine i održivog razvoja.\nVozila i bicikl u ponudi Turističke organizacije Zlatibor se mogu iznajmiti za ture obilaska Sirogojna, Stopića pećine, Vodopada u Gostilju, Ljubiša, El Paso tematskog parka ili Mokre Gore, Drvengrada sa Šarganskom osmicom. Za ture su sve ulaznice za posete uključene u aranžman, a vozila je takođe moguće iznajmiti i u sopstvenoj režiji i osmisliti svoju turu. Vozila se iznajmljuju u zgradi Turističke organizacije Zlatibor, a moguće ih je preuzeti i u hotelu Buket.\nŠiroka lepeza brojnih izlagača automobila, vozila na električni pogon najpoznatijih marki, četvorotočkaša, dvotočkaša i ostalih pratećih delova automobilizma nikoga nije ostavila ravnodušnim. Upravo iz tog razloga organizatori drugog Sajma korišćenih vozila se mogu pohvaliti velikim uspehom i velikim brojem prodatih automobila. Promovisanjem zelene ture Turistička organizacija Zlatibor je sve posetioce upoznala sa bogatom ponudom i pozvala na odmor i brojne druge aktivnosti po kojima je Zlatibor poznat u letnjem periodu.


Značajni umjetnički rezultati u ovoj godini BNP-a Zenica – Fokus.ba\nZnačajni umjetnički rezultati u ovoj godini BNP-a Zenica\nAnsambl Bosanskog narodnog pozorišta Zenica ovu kalendarsku godinu završava sa značajnim umjetničkim rezultatima, koji su postignuti uz osam premijernih predstava što im donosi status bh. glumišta s najviše premijernih izvedbi i domaćih tekstova izvedenih na teatarskoj sceni u BiH.\nZa ove napore nagrađeni su sa čak devetnaest nagrada, od čega je devet za predstavu ”Mi smo oni na koje su nas roditelji upozoravali”, šest za predstavu ”Drang nach Westen (Prodor na Zapad)” i četiri za predstavu ”Sveto S ili Kako je arhivirana predstava sveti Sava”.\n– Pored umjetničkih rezultata, zahvaljujući podršci Gradske uprave Zenice, u narednom periodu započinju radovi na dugo očekivanoj rekonstrukciji i obnovi zgrade Bosanskog narodnog pozorišta Zenica, u cilju ljepšeg izgleda i funkcionalnijih rješenja koja će zaustaviti dalju devastaciju objekta. Prva faza radova podrazumijevat će sanaciju fasade, uz parcijalnu rekonstrukciju oštećenih dijelova ravnog krova, te nekih dijelova enterijera – istaknuo je na konferenciji za medije direktor BNP-a Zenica Hazim Begagić.\nZenički glumci nastupili su na dvadeset i četiri festivala, od kojih se mogu izdvojiti Sterijino pozorje Novi Sad, Marulićevi dani u Splitu, Zlatni lav u Umagu, FIAT u Podgorici, MESS Sarajevo, JoakimInter Fest u Kragujevcu, Gavelline večeri u Zagrebu, te Susreti kazališta/pozorišta BiH u Brčom, gdje je predstava BNP-a ”Drang nach Westen” bila apsolutna pobjednica.\nNakon XV festivala bosanskohercegovačke drame, ove godine je održan i Drugi internacionacionalni festival edukativnog teatra, kojim je u fokus stavljena najmlađa pozorišna publika.\nVeć sedam godina BNP Zenica je koordinator evropske manifestacije “Noć teatra” za Bosnu i Hercegovinu, u kojoj je okupljen značajan broj teatara/teatarskih kuća i tom prilikom je upriličena cjelodnevna manifestacija tokom koje su teatri otvorili vrata i upriličili prigodan programski sadržaj.


Španija: Madrid da ima direktnu reč u vezi Gibraltara\nIzvor: Radio Televizija Vojvodine, 23.Nov.2018, 17:52\nŠpanija je danas saopštila da sporazum o Bregzitu mora jasno da stavi do znanja da će Madrid imati poslednju reč o tome kako će budući odnosi između EU i Velike Britanije uticati na Gibraltar, britanskoj teritoriji na krajnjem jugu Iberijskog poluostrva, i da se o tome mora razgovarati bilateralno.\n"Jasno je, i vlada je odlučna da mora apsolutno biti garantovano da bilo koji sporazum između Evropske unije >> Pročitaj celu vest na sajtu Radio Televizija Vojvodine << i Britanije zahteva prethodni pristanak Španije vezano za Gibraltar", izjavila je portparolka vlade Izabela Sela, preneo je Rojters.\nProtivljenje Španije oko Gibraltara sprečilo je danas Evropsku uniju da otkloni poslednju prepreku pred održavanje samita u nedelju kada treba da bude postignut sporazum sa Britanijom oko Bregzita.\nSastanak u Briselu pregovarača 27 država članica EU završio se bez dogovora o Gibraltaru posle višesatnih razgovora.\n"Rad se nastavlja", rekao je jedan diplomatski izvor.\nŠpanija će u nedelju glasati protiv nacrta sporazuma o Bregzitu, ako ne bude modifikovan tako da nudi jasno da budućnost Gibraltara, teritorije koja pripada Velikoj Britaniji, a na koji Španija polaže pravo, zavisi od pregovora između Madrida i Londona, izjavio je u utorak španski premijer Pedro Sančes.\n"Od danas, ukoliko ne bude promena s poštovanjem Gibraltara, Španija će glasati protiv sporazuma o Bregzitu", rekao je Sančes na konferenciji za novinare u Madridu.\nPrema pravilima EU, izlazni sporazum Velike Britanije usvaja se većinom glasova, a ne jednoglasno, tako da Španija sama ne može da ga blokira, preneo je Rojters.\nGibraltar će napustiti Evropsku uniju zajedno sa Velikom Britanijom u martu, iako je 96 odsto njegove populacije glasalo na referendumu 2016. godine da ostane u EU, navela je agencija.\nŠPANIJA ZBOG GIBRALTARA IMA POSLEDNJU REČ O BREGZITU: Glasaće protiv sporazuma ako se ne ispune njihovi zahtevi


Stefanović: Cilj protesta da se nasilno preuzme vlast, povređeno 10 policajaca - 08.07.2020, Sputnik Srbija\nStefanović: Cilj protesta da se nasilno preuzme vlast, povređeno 10 policajaca\nMinistar unutrašnjih poslova Nebojša Stefanović izjavio je da je cilj protesta koji su večeras održani u Beogradu, Novom Sadu, Kragujevcu i Nišu da se nasilno... 08.07.2020, Sputnik Srbija\nOvo nije moguće. Ovako da neko laže ja još nisam vide\nSvaka cast Evropi kad sve ovo gleda i promovise demokratiju. Oni toliko lazu, da ljudi uopste ne veruju da je ovaj covek sahranio oca. Neka RUSIJA zna da je ta ista policija pretukla vasu drzavljanku!!!!!!!\n© Tanjug / MUP SRBIJE/BIRO ZA SARADNJU SA MEDIJIMAMinistar unutrašnjih poslova Nebojša Stefanović\n© Tanjug / MUP SRBIJE/BIRO ZA SARADNJU SA MEDIJIMA\nMinistar unutrašnjih poslova Nebojša Stefanović izjavio je da je cilj protesta koji su večeras održani u Beogradu, Novom Sadu, Kragujevcu i Nišu da se nasilno preuzme vlast, navodeći da je u neredima povređeno 10 policajaca od kojih jedan teže, njemu su obe noge polomljene.\nStefanović je na vanrednoj konferenciji za štampu rekao da je cilj nasilja na protestima pokušaj da se mimo volje građana dođe na vlast.\nStefanović je rekao da smo suočeni sa situacijom u kojoj neko nasiljem, fizičkim obračunom želi nasilno da preuzme vlast, bez učešća na izborima, i uređene demokratske procedure.\n"Mogli ste da vidite da na različite načine spinuju u predstavljanju šta je istina. Uveren sam da su građani Srbije danas kroz postupke ljudi koji su došli ispred Skupštine mogli da vide potpuno mirno i uzdržano ponašanje policije, koja je bila potpuno povučena, trpela gađanje bakljama, kamenicama, velikim po dva i tri kilograma", objasnio je on.\nStefanović je kazao da su policajci, koji su nečija braća, sinovi i očevi, pola sata bili zasuti kamenicama, i izloženi pokušaju linča.\n"Nema suštinskog objašnjenja za to, osim nasiljem da neko dođe na vlast, mimo volje naroda", ponovio je on.\nStefanović je kazao da su policajci i pored svega bili uzdržani i da su krenuli u intervenciju tek kada su njihovi životi bili u opasnosti, kada su pokušali da ih tuku zaštitnim ogradama, pa čak i lopatama.\nImamo video-snimke svega onog što je bacano na policiju, ukazao je on, dodajući da je u Novom Sadu jedno lice bacalo i Molotovljev koktel, i da je ono privedeno.\nStefanović je rekao da su pozivali ceo dan na nasilje razni ljudi.\nDodao je da je ovaj protest bio nezakonit, jer ga niko nije prijavio.\n"Epidemiološke mere nisu poštovali unazad nekoliko meseci. To pokazuje da se nije radilo o koroni, niti merama vezanim za virus, već samo o čistom nasilju. Čekali su, a kada nisu postigli efekat provokacijom policije, oni su krenuli u napad", dodao je on.\nHaos u centru Beograda, kamenice, baklje, suzavac, incidenti i u Novom Sadu, Nišu i Kragujevcu\n9 Jul 2020, 00:512\n9 Jul 2020, 01:342\n„Braća sa juga su uz svoju braću sa severa“: Srbi iz Gračanice i Štrpca stigli na Jarinje 11:28\n11:28„Braća sa juga su uz svoju braću sa severa“: Srbi iz Gračanice i Štrpca stigli na Jarinje


Evo koliko košta jedno OBIČNO letovanje Bekamove\nZahtevali su potpunu privatnost, a pored toga imali su još 27 zahteva...\nDejvid i Viktorija Bekam 4. jula su proslavili 19 godina braka, a ovim zajedničkom putovanjem u Crnu Goru demantovali su glasine o razvodu.\n- Bekamovi su stigli u Dubrovnik privatnim avionom, odakle se Viktorija sa decom uputila u Crnu Goru, a Dejvid je sutradan došao privatnim avionom u Tivat, odakle se uputio na Sveti Stefan. Oni su odseli su sa decom u luksuznom hotelu na Svetom Stefanu - kaže naš izvor i dodaje:\n- Odseli su u „Vili 112“, jednom od najluksuznijih apartmana na Svetom Stefanu, gde su svojevremeno odseli i princ Čarls, glumica Sofija Loren, Novak Đoković sa porodicom, glumac Džeremi Ajrons… Reč je o veoma luksuznom apartmanu, u kojem noćenje sa doručkom košta 7.000 evra! Kao gostima ove vile na raspolaganju su im usluge čuvenog restorana „Nobu“, čiji je vlasnik Robert de Niro. Ovaj restoran je do prošle godine bio smešten u Miločeru, da bi se onda preselio na Sveti Stefan. „Nobu“ pripada lancu istoimenih restorana kojih u svetu ima 32 i spadaju u najluksuznije i najbolje restorane na svetu.\nA Viktoriji će pored kristalno čistog mora oko Svetog Stefana biti na raspolaganju i spa-centar koji je jedan od najluksuznijih u Evropi. Okruženi prelepom prirodom, mirom i tišinom, Bekamovi će zaista moći da se odmore u Crnoj Gori, saznaje „Alo!“.\n- Oni ne žele da ih uznemiravaju fanovi, pa su zbog toga pojačali mere bezbednosti. Dok odmara na plaži, Viktorija sve vreme kačketom krije lice i, kao i uvek, ozbiljnog je lica - kaže izvor Alo!\nBekamovi će odmor provesti na Svetom Stefanu, a bivši fudbaler će finale Mondijala gledati sa suprugom na jednoj od najatraktivnijih lokacija na Crnogorskom primorju.\nSveti Stefan jedno je od omiljenih letovališta svetskog džet-seta, na kojem su do sada boravili Sofija Loren, Ronaldo, Klaudija Šifer, Majkl Daglas, Ketrin Zita Džouns, Adrijana Lima, Marija Šarapova, te Novak Đoković sa suprugom Jelenom...\nPrva fotografija na Svetom Stefanu: Viktorija Bekam se opušta na plaži (FOTO)\nBekamovi STIGLI u Crnu Goru: Viktorija vidno NERASPOLOŽENA uhvaćena na plaži! (FOTO)\nDečiji rođendan koji nije kao svaki drugi: Ćerka Dejvida Bekama je za svoje slavlje imala POSEBAN ZAHTEV (FOTO)\nNavikli smo da je viđamo u ŠTIKLAMA: Ovako Viktorija Bekam nosi RAVNE sandale (FOTO)\nTAGOVI: Viktorija BekamDejvid BekamOdmorPorodično letovanjeanjePrivatnostluksuzCrna GoraSveti Stefan


Pravila o zaštiti privatnosti – La Ronda Hostel Tegucigalpa, zvanični veb sajt | Hosteli u gradu Tegusigalpa\nOva Izjava o zaštiti privatnosti se odnosi na veb sajt www.larondahostel.com koji je u vlasništvu i kojim upravlja objekat La Ronda Hostel Tegucigalpa. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.larondahostel.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na larondahostel@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na larondahostel@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na larondahostel@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Vesti online / Sport / Tenis / Kirios neće da se leči\nKirios neće da se leči\nZbog skandaloznog ponašanja na turniru u Šangaju Australijanac Nik Kirios suspendovan je sa teniskih takmičenja u narednih osam nedelja, s tim da je dobio mogućnost da mu ona bude umanjena.\nOn je siguran da je sa njim sve u redu: Nik Kirios (levo) posle meča sa Gaelom Monfisom\nUslov je bio da mladi teniser prihvati profesionalnu pomoć psihologa, što je on u prvi mah prihvatio, ali je posle toga u razgovoru sa fanovima na društvenim mrežama poručio da verovatno neće prihvatiti ponuđenu pomoć.\nS obzirom da je kazna vremenska i da traje skoro dva meseca, to znači da će Kirios propustiti ostatak sezone, odnosno da će se na teren vratiti tek na Australijan openu u januaru 2017. godine.\nPodsećamo da je iz istog razloga Kirios morao da uplati 25.000 dolara u kasu ATP-a.\n* Novakomanija u Šangaju: Đoković jedva napustio Kinu\n* Marej osvojio Šangaj! Topi se Đokovićeva prednost\nTENIS VIDEO: Novi sramni ispad Kiriosa\nTENIS Đoković o skandaloznom ponašanju Ozija: Da je malo profesionalniji...\nTENIS Pogledajte kako je Pospišil zbunio Novaka!


MMR vakcine odložile vakcinaciju dece | Kruševac Info\nMMR vakcine odložile vakcinaciju dece\nRevakcinacija dece u predškolskom uzrastu biće odložena za neko vreme jer nema dovoljno MMR vakcina, koje se osim predškolcima daju i deci u drugoj godini života, rekao je danas Tanjugu okružni koordinator za imunizaciju Dragan Vuksanović.\nPrema njegovim rečima, MMR vakcine (protiv malih boginja, zauški i rubeola) ima u nekim Domovima zdravlja, ali to su male količine koje se uglavnom koriste za vakcinaciju dece u drugoj godini života.\nOn je istakao da je postupak nabavke ove vakcine u toku i da se vrlo brzo očekuje da vakcine budu dostupne, izrazivši uverenje da problem sa nestašicom neće previše uticati na tok imunizacije, kao i da roditelji nemaju razloga za strah.\nPoslednja isporuka 930 doza izvršena krajem decembra što je bilo apsolutno nedovoljno da se obavi vakcinacija i revakcinacija dece, ukazao je koordinator za imunizaciju pojasnivši da je kvartalno neophodna količina od 1.200 doza.\nNa osnovu planova Domova zdravlja za Rasinski okrug poručeno 4.150 doza, od čega je za Kruševac predviđeno 2.400 doza i to će, smatra Vuksanović, biti dovoljno i za vakcinaciju i za revakcinaciju, a prve količine bi trebalo da stignu u narednih mesec dana.\nPrioritet će imati deca u drugoj godini života, a za revakcinaciju deca će biti pozivana shodno tome kako količine budu pristizale istakao je on.\nNajvažnije je da mi imamo vakcine koje se daju deci u prvoj godini života kada su deca najosetljivija dodao je.\nVuksanović je objasnio da nabavka vakcina kasni zbog tenderske procedure.\n« Kineski poslodavci upošljavaju 14. Oktobar\nPreduzeća u restrukturiranju od 15. maja prestaju da postoje »


Pauza do septembra: Od prvog juna ne radi Narodna kuhinja - Portal Moj Bečej - Bečejske opštine iz ugla građana!\nPauza do septembra: Od prvog juna ne radi Narodna kuhinja\nNarodna kuhinja pri Gerontološkom centru u Bečeju ne obezbeđuje obroke za korisnike od 1. juna. Osim toga, problem u toj ustanovi od 1. septembra mogao bi da bude kućna nega.\nNaime, do 1. septembra na teritoriji opštine Bečej neće biti isporučivani obroci za socijalno ugrožene žitelje, korisnike narodne kuhinje. Opština Bečej bila je jedina opština u Vojvodini u kojoj je i tokom letnjih meseci radila narodna kuhinja, pet dana u nedelji. Od 2009. godine je bilo 180 korisnika, dok je taj broj do kraja iste godine povećan na 230. Za ove potrebe konzervirana hrana dobija se od Crvenog krsta, dok novac iz opštinske kase mahom bude utrošen na prevoz hrane i poslove u vezi sa tim, jer, dnevno vozila pređu i 250 kilometara isporučujući obroke. U svim mesnim zajednicama u Bečeju, osim u Poljanici, postoje mesta gde korisnici preuzimaju hranu.\nPrema izjavi direktora Đerđa Rica za dnevni list „Mađar so“ predsednik opštine Vuk Radojević je obećao da će sredstva biti uvećana rebalansom. Međutim, to se u maju nije dogodilo. Poređenja radi, prošle godine sredstva iz lokalnog budžeta za ove potrebe iznosila su 4.842.000, dok su za 2015. godinu gotovo prepolovljena 2.442.000 dinara.\nTokom jedne od poseta državni sekretar Laslo Čikoš iz ministarstva rada, zapošljavanja i socijalne politike, savetovao je bečejsku lokalnu samoupravu od tog organa potraži neophodna sredstva. Odgovor je trebalo da stigne prošle sedmice, ali do danas nemamo informacije o tome da li je novac odobren.\nNeizvesno je od jeseni i funkcionisanje kuće nege, takođe usluge koja je poverena Gerontološkom centru, budući da su sredstva iz budžeta i za te namene smanjena. Inače, na teritoriji opštine postoji 40 lica koja nisu u mogućnosti da se kreće i koji su korisnici ove usluge.


Tema: Poslovna Amerika ne želi prekid odnosa sa Rusijom\n29.08.2008., 14:20 #1\nMOSKVA - Američka administracija ne žuri da dosledno sprovede pretnje o uvođenju ekonomskih sankcija Rusiji, jer poslovni ljudi u SAD ne žele prekid odnosa sa partnerima u najprostranijoj zemlji sveta, javljaju danas moskovska elektronska glasila.\nVašington, naime, još nije odlučio vredi li uopšte uvoditi sankcije Rusiji, koja se usudila da na svoj način razreši višegodišnji konflikt na Kavkazu, prenosi informativni portal Polit.ru.\nGlasilo navodi reči predstavnice Bele kuće Dejne Perino koja je izjavila, odgovarajući na pitanje o uvođenju sankcija Rusiji, "da je još rano govoriti kakav će biti učinak mogućih kazni za Moskvu".\nAmerički izvoznici, zainteresovani za dalji razvoj trgovine sa Rusijom, već su zatražili od administracije Džordža Buša da bude opreznija u odnosima sa Moskvom i ozbiljno razmisli pre nego što preduzme bilo kakve korake, izjavio je predsednik Nacionalnog saveta za međunarodnu trgovinu Bil Rajnh.\nNacionalni savet za međunarodnu trgovinu objedinjuje više od 300 američkih kompanija, među kojima su i giganti poput "Boinga", "Dženeral Elektrika" i "Majkrsofta".\nIzjava Rajnha je usledila odmah nakon sto je ruski premijer Vladimir Putin izjavio u intertrvjuu televizijskom kanalu Si En En da će Rusija smanjiti kvote za uvoz živinskog i svinjskog mesa iz SAD.\nSa liste izvoznika biće isključeno 19 američkih firmi, rekao je Putin obrazlažući takvu odluku činjenicom da su ovi eksporteri ingnorisali primedbe ruskih sanitarnih službi - po pitanju zdravstvene ispravnosti živinskog mesa - datih još 2007. godine.\nSlična upozorenja ruskih sanitarnih organa je dobilo još još 29 američkih firmi, kojima takođe preti zatvaranje ruskog tržišta.\nIako se uvoz američkog živinskog mesa ograničava u jeku zaoštravanja odnosa Rusije i Zapada, zbog priznanja otcepljenih gruzijskih autonomija, Putin je demantovao da to ima bilo kakve veze sa političkom krizom.\nAmerički izvoznici za sada kontrolišu 72 odsto izvoza živinskog mesa u Rusiju (sa isporukama vrednim preko tri milijarde evra), EU 14 procnata, Brazil 13 odsto. Rusko tržište pilećeg mesa se procenjuje na 3,2 miliona tona, s tim što 1,9 miliona tona obezbeđuje domaća proizvodnja.\nRuski ministar poljoprivrede Aleksej Gordejev je juče izjavio da bi kvote za uvoz živinskog i svinjskog mesa mogle da se smanje "za stotine hiljada tona" dodajući da je došlo vreme za promenu tog režima i smanjenje uvoza, koji je poslednjih godina u porastu.\nRusija je faktički trebalo da obustavi uvoz američkog živinskog mesa krajem 2008. godine odlukom direktora Službe za nadzor prehrambenih proizvoda Genadija Onisčenka, kojom se zabranjuje produžavanje roka upotrebe piletine prerađene preparatima sa hlorom.\nSvi američki proizvođači, naime, prerađuju živinsko meso po tehnologiji koja je u suprotnosti sa tom odlukom, tako da je trebalo da se sve već isporučene partije povuku iz ruskih trgovina do januara 2009. godine.\nPosle izjave Putina američki izvoznici živinskog mesa će napustiti rusko tržište i pre nego što je to planirano.\nDa se američki investitori nisu uplašili zbog sukoba na Kavkazu svedoči i juče zaključen sporazum "PepsiCo" i "Pepsi Botling Grup" o preuzimanju 75,53 odsto akcija ruske kompanije "Lebeđanski", vrednog 1,4 milijardi dolara uz mogućnost dodatne kupovine akcija ovog preduzeća.\nAmerički biznis nije tako odlučan kao administracija Džordža Buša, a eksperti upozoravaju na posledice mogućih prenagljenih koraka prema Rusiji, navodi agencija "Finmarket."\nUzajmne investicije Rusije i SAD, u vrednosti od 16 milijardi doalra, su po obimu skoro izjednačene, izjavio je Putin u junu na sastanku sa američkim ministrom finansija Henrijem Polsonom.\nSAD su u celini gledano, kako izveštava "Finmarket", jedan od većih trgovinskih partnera Rusije, a dvostrana robna razmena je u prvih pet meseci ove godine uvećana oko 60 odsto, na bezmalo deset milijardi dolara.\n29.08.2008., 14:23 #2\nRe: Poslovna Amerika ne želi prekid odnosa sa Rusijom\npa naravno da nece ,mada ni te sankcije nece liciti na one protiv SRJ ,vec ce tu biti uglavnom neke diplomatske i politicke mere bez narocitih ekonomskih zaostravanja\n29.08.2008., 14:25 #3\nKako si to iskusno srocio, u srce me diras.\n29.08.2008., 14:32 #4\nnemoj sada cu se postideti\n29.08.2008., 14:36 #5\nmogu da ga duvaju ameri


Preminuo slikar Vladimir Veličković • RTK\nVeći deo karijere proveo je u Francuskoj gde je odlikovan najvišim francuskim odlikovanjem za kulturu, „Commandeuer de i ordredes Arts et des Lettres” i viteškim ordenom Legije časti, prenosi Tanjug.\nPrva izložba dogodila mu se već sa 16 godina, kada se prijavio na konkurs u paviljonu „Cvijeta Zuzorić”, a koji je bio namenjen mladim afirmisanim slikarima.\nS diplomom arhitekture odlazi u Zagreb gde je 1963. i 1964. godine gde je radio kao saradnik Majstorske radionice Krste Hegedušica, a potom se vraća u Beograd gde je radio do svoje 31. godine.\nPasija prema slikarstvu ga ne napušta i odlazi u Pariz gde je za profesora na École Nationale Supérieure des Beaux-Arts u Parizu izabran 1983.\nGodine 2005. primljen je i u Francusku akademiju lepih umetnosti i jedan je od 10 akademika ovog odeljenja, na poziciji br. 7. koja ima istoriju dugu dva veka.\nDa bi pomogao mladim umetnicima u Srbiji osnovao je fondaciju „Vladimir Veličković za crtež” koja dodeljuje nagrade najboljim mladim umetnicima iz oblasti likovne umetnosti.


Požari aktiviraju mine – Televizija srpske dijaspore\nOd Saša Jakovljević\t Poslednja izmena 16.08.2021\nNebo nad Mostarom danas je sivo od dima i pepela koji pada od požara koji danima plamte kao i u drugim hercegovačkim opštinama gde je vatrena stihija ugrozila objekte i aktivirala veći broj mina zaostalih iz rata, javlja agencija Hina iz zapadne Hercegovine.\nPožar na planini Čabulji severozapadno od Mostara došao je do naseljenih delova, a uprkos naporima vatrogasaca, vatrena stihija napreduje gutajući pred sobom travu, nisko rastinje i šumu, ističe agencija, navodeći da se za gašenje javio veći broj dobrovoljaca, a iz lokalnog Doma zdravlja apelovali su da se na požarište ne ide neorganizovano. U opštini Stolac gašenje požara je onemogućeno, kao i na području Stupišta i Derana jer vatra gori na miniranom području, a gasioci su dosad registrovali 30 detonacija mina, postavljenih na tom području tokom ratnih sukoba ’90-ih godina prošlog veka.\nNajteže je stanje na području opštine Jablanice gde je požar počeo da se približava naseljenim mestima, a u nekoliko navrata volonteri su se na terenu suočavali sa odronom kamenja niz strme litice. Civilna zaštita Hercegovačko-neretvanske županije sa sedištem u Mostaru navodi da su, osim požara na Bogodolu, pripadnici CZ gasili požare na još pet mesta.\nmine iz ratamostarpozari\nMoskva se nada da će talibani poštovati ljudska prava\nOnline trgovci love u mutnom, kupci na vetrometini\nVeverice imaju osobine ličnosti slične čoveku, tvrdi se u novoj studiji Kalifornijskog univerziteta u Dejvisu, za…


Objavljeno: 15:35, 20. децембра 2013.\nBANJALUKA, Delegacija ruske kompanije „Zarubežnjeft“, predvođena generalnim direktorom Sergejom Kudrjašovim, boravila je u dvodnevnoj radnoj posjeti Republici Srpskoj i tom prilikom je predstavljen novi generalni direktor Rafinerije nafte u Brodu Andrej Getinger.\nKurdjašov je obišao postrojenja Rafinerije nafte u Brodu i razgovarao sa rukovodstvom „Nestro“ grupacije – „Optima“ grupe, Rafinerije nafte u Brodu, Rafinerije ulja u Modriči i „Nestro petrola“ – o strateškom razvoju kompanije za period od 2014. do 2018. godine.\nRazmatran je finansijski izvještaj „Nestro“ grupacije za 2013. godinu, kao i planovi poslovanja u narednoj godini koji se odnose na kapitalni remont Rafinerije nafte u Brodu, kadrovskoj politici, ekologiji i bezbjednosti, saopšteno je iz „Optima“ grupe.\nOvom prilikom, predstavljen je i novi zamjenik generalnog direktora „Zarubežnjefta“ za Sektor prerade nafte i prodaju naftnih derivata Andrej Ozerov.\nKudrjašov se ovom prilikom sastao u Banjaluci i sa predsjednikom Republike Srpske Miloradom Dodikom i razgovarao o aktuelnim aktivnostima saradnje u oblasti realizacije projekata „Zarubežnjeft“, koji su veoma značajni za ekonomiju Republike Srpske. Srna


XXVI generacija završila nastavni program i zakoračila u budućnost - Studije budućnosti\nXXVI generacija završila nastavni program i zakoračila u budućnost\nU toku proteklih godinu dana, 22 odabranih studenata svih univerziteta u Beogradu imali su mogućnost da prođu kroz jedinstveni obrazovni program u Srbiji, pod nazivom "Studije budućnosti" Beogradske otvorene škole.\nU okviru tog programa, studenti XXVI generacije su imali priliku da steknu uvid u mnogobrojne discipline koje obliku svet oko njih i da razumeju promene koje trenutno donosi digitalno doba u kome deluju. U okviru četiri modula znanja i veština, studenti su učestvovali u predavanjima i radionicama, koje su im obezbedile neophodna znanja i praktične veštine, potrebne za njihovu budućnost. Izrada kampanje za lobiranje, menadžment u kriznom PR-u, analiza kredita koje banke daju, radionice javnog nastupa su samo neke od veština koje su studenti stekli u zimskom semestru. Pored toga, studenti su imali mogućnost da se upoznaju sa analizom budućnosti regionalnog i nacionalnog razvoja, budućnosti svetske trgovine, kao i sa aspektima koji će odrediti budućnost medija i feminizma.\nDrugi semestar je već započeo u januaru tekuće godine sa intenzivnim modulom "Evropa", u okviru kojega su studenti sagledavali kako se donose odluke od Berlina do Atine, kao i sa bitnim činjenicama koje određuju dužinu procesa pristupanja u EU. Intenzivno druženje nastavljeno je i na Zimskoj školi timskog rada u Gučevu, gde su studenti u kratkom roku umesto generacije postali jedan celovit tim.\nSa početkom proleća studenti su počeli da se upoznaju sa svim bitnim aspektima digitalne ere, počevši od veštačke inteligencije, sajber bezbednosti i klimatskih promena, sve do davanja odgovora na pitanje čemu zaista služi veliki broj kamera u tržnim centrima, kao i ko sve i kako kontroliše naše podatke. Sredom su imali mogućnost da se upoznaju sa odgovorima na pitanje kako Srbija stvarno može ubrzati proces pristupanja Evropskoj uniji, kakvi su politički i ekonomski problemi koji postoje u današnjoj Evropi, kao i kakva je budućnost vojske EU.\nPored toga, studenti su u okviru nove celine programa Students2Students imali mogućnost da jedni od drugih nauče mnogo što šta, počevši od izazova egzistencijalizma, pa sve do toga kako danas u digitalnoj eri održati pažnju i istu usmeriti na bitne stvari.\nJednogodišnje druženje studenata XXVI generacije je završeno simulacijom rada Saveta EU, koja je održana 22. maja 2019. godine, u okviru modula "Pogledi ka Evropi". Studenti su imali zadatak da predstave po jednu državu članicu Evropske unije i da iznesu stav iste o Zapadnom Balkanu i o pristupanju istog u EU. Simulacija je bila izazov za studente jer je ovo bila još jedna prilika za njih da zauzimaju određene uloge i za odbranu svojih stavova pripremaju kvalitetnu argumentaciju koju prezentuju na događaju. Ovakav vid simulacije predstavlja samo jednu od mnogobrojnih aktivnosti u okviru modula "Pogledi ka Evropi", koji ima za cilj da studente upozna sa teorijskim i praktičnim aspektima Evropske unije.\nDruženje sa studentima XXVI generacije je završeno kada je nastavni deo u pitanju. Studenti nastavljaju svoje putovanje kroz Studije budućnosti u okviru celina izrade završnog projekta i druženja sa njihovim mentorima u okviru programa Alumni2Students. Pored toga, predstoje im i neformalna druženja i mnogobrojne aktivnosti, koji za cilj imaju njihovo dalje umrežavanje i jačanje kao tima.


O modalitetima i unapređenju saradnje\nDirektor Federalne uprave za inspekcijske poslove (FUZIP) Anis Ajdinović danas se sastao s Farukom Omerom, predstavnikom Turske uprave za međunarodnu saradnju i razvoj (TIKA) u Bosni i Hercegovini.\nSastanak je održan u prostorijama TIKA-e, u svrhu konsultacija, te priprema za realizaciju projekta između Federalne uprave za inspekcijske poslove i institucija inspektorata Republike Turske.\nPoznato je da je TIKA dala ogroman doprinos obnovi, stabilizaciji i prosperitetu bosanskohercegovačkog društva, saopćeno je iz FUZIP-a.\nNa sastanku se razgovaralo o projektima planiranim za naredni period, te o razmjeni iskustava i načinu rada inspekcijskih organa dviju zemalja kako bi se što bolje upoznale metodologije i načini rada u Turskoj.\nAjdinović je posebno pokazao interesovanje prema oblastima inspekcijskog nadzora u vezi s prekograničnom kontrolom roba, zdravstvenom i higijenskom ispravnošću roba, zdravstvenom ispravnošću hrane, građevinskom i urbanističkom nadzoru kao i drugim vidovima saradnje koji mogu unaprijediti rad inspekcijskih organa, navodi se u saopćenju.


RTCG - Radio Televizija Crne Gore - Nacionalni javni servis :: Ekonomija :: Preko 350 hiljada eura od Norveške za nova radna mjesta\nPROJEKAT ZA CRNU GORU 25. 06. 2019. 23:05 >> 23:05 1\nPROJEKAT ZA CRNU GORU\nNorveška je izdvojila 350 hiljada eura za javni poziv kojim će pružiti podršku novim preduzetnicima, mikro i malim preduzećima da otvore nova radna mjesta, u okviru projekta Norveška za vas – Crna Gora.\nProjektne predloge za dodjelu bespovratnih sredstava do 10. avgusta mogu podnijeti registrovana preduzeća iz 16 opština obuvaćenih projektom, a vrijednost podrške može biti od pet hiljada do deset hiljada EUR.\nProjekat Norveška za vas – Crna Gora ima za cilj da doprinese ujednačenom socio-ekonomskom razvoju Crne Gore, kroz povećanje mogućnosti za zapošljavanje, podršku socijalnoj koheziji i unaprijeđenje lokalne infrastrukture u manje razvijenim opštinama Crne Gore.\nProjekat finansira Norveška sa 1,4 miliona EUR, a aktivnosti na terenu sprovodi Kancelarija Ujedinjenih nacija za projektne usluge (UNOPS).\n„Ovaj javni poziv ima za cilj da poveća mogućnosti za zapošljavanje u nerazvijenim područjima Crne Gore kroz razvoj privatnog sektora stvaranjem novih radnih mjesta“, navodi se u saopštenju.\nPoziv je namjenjen preduzetnicima, mikro i malim preduzećima orijentisanih ka proizvodnji i uslugama iz Andrijevice, Berana, Bijelog Polja, Cetinja, Danilovgrada, Gusinja, Kolašina, Mojkovca, Nikšića, Petnjice, Plava, Pljevalja, Rožaja, Šavnika, Ulcinja i Žabljaka, registrovanim u periodu od 1. januara 2014. do 31. decembra prošle godine.\n„Svi privrednici kojima budu odobrena bespovratna sredstva, biće u obavezi da finansijski učestvuju u visini od deset odsto u gotovini od ukupnih prihvatljivih troškova projekta. Detaljni kriterijumi javnog poziva i dokumenta za podnošenje prijave dostupni su na sajtu projekta Norveška za vas – Crna Gora”, dodaje se u saopštenju.\nInformativne sesije na kojima će svi zainteresovani moći da dobiju pojašnjenja i detaljnije informacije biće održane tokom jula u nekoliko opština koje su obuhvaćene pozivom.


Kako rezati penzije ? - Penzionerski Vesti\nPosted on August 6, 2014 by Penzionerske Vesti\nBeograd — Smanjenje penzija, kao i plata, po svemu sudeći je neizbežno, ali, još nema informacija o tome kako će ta mera biti sprovedena.\nPomoćnik ministra rada Zoran Lazić najavio je da se od septembra mogu očekivati nove izmene Zakona o PIO. “Što se tiče same reforme sistema penzijskog i invalidskog osiguranja, to će biti sprovedeno u skladu sa politikom vlade i kakva bude odluka tako će se izvršiti reforma”, rekao je Lazić Tanjugu.\nOn nije mogao da se izjasni o najavama o smanjenju penzija i plata u javnom sektoru, s obzirom na to da, kako je rekao, ne postoji konkretan predlog.\nOčekuje se da će nedavno izmenjeni zakon o PIO destimulisati odlaske u prevremenu penziju, a načelnica Odeljenja u direkciji Fonda PIO Momira Lalić kaže da zato do kraja godine treba očekivati povećani broj zahteva za penzionisanje, kada na snagu stupaju pojedine odredbe izmenjenog zakona.\nPrema podacima Fonda PIO prosečna penzija u Srbiji iznosi 24.315 dinara. Procenjuje se da prosečne penzije prima oko 600. 000 penzionera u Srbiji, ili, skoro trećina ukupnog broja penzionera.\nU kategoriji penzionera iz reda zaposlenih je 1,4 miliona, a njihova prosečna penzija je 26.327 dinara; penzionera iz kategorije samostalnih delatnosti je 73.728, i njihova prosečna penzija iznosi 25.014, dok korisnika poljoprivredne penzije ima 209.783 i njihova penzija iznosi u proseku 10.288 dinara mesečno.\nPotpredsednik i poslanik Partije ujedinjenih penzionera Srbije (PUPS) Momo Čolaković rekao je da ta partija još nije iznela svoj stav o smanjenju penzija, a da on lično misli da prinadležnosti najsiromašnijih, onih čije su penzije od 10.000 do 15.000 dinara, pa i onih čije su penzije u visini srpskog proseka – ne treba dirati.\n“Treba učiniti sve da se finansije srede, pre svega u sektoru proizvodnje, i povećanja radnih mesta, saniranju gubitaša, rešavanja problema preduzeća u restrukturiranju, smanjenju sive ekonomije, poreskog sistema. . . To je pravi redosled stvari, a kad to počne da daje rezultate i ako se ispostavi da nije dovoljno, onda treba sesti i videti šta još dodatno uraditi”, smatra Čolaković.\nAko smanjenje plata i penzija bude neminovno, onda tu meru ne treba sprovoditi kod onih kojih su ta primanja najniža, kaže Čolaković.\nSlično misli i predsednik Udruženja penzionera Srbije “Nezavisnost” u okviru sindikata UGS “Nezavisnost” Petar Mitrović, koji ističe da danas u Srbiji pola miliona penzionera živi ispod granice siromaštva, a da oni sa visokim peznijama predstavljaju “kap vode u moru”, te da ne znači mnogo ako se njima smanje penzije.\n“Stav Udruženja penzionera je da penzije ne treba dirati, te da sve probleme treba sagledati objektivno”, kaže Mitrović.\nOn takođe smatra da ako već mora da se ide na smanjenje, onda treba “zaobići” one koji primaju minimalne penzije. “Smanjenje pogađa ne samo penzionere, već i njihove decu i unuke, jer je nezaposlenost velika i vrlo često oni izdržavaju i njih”, rekao je Mitrović.\nPažnju bi, kako smatra, trebalo usmeriti na druge mere, poput sankcija i kontrole u slučaju neredovne uplate doprinosa i poreza, jer to direktno onemogućava i otežava poslovanje Fonda PIO.\nPrevious PostPrevious Novi Zakon: Kada možete u penziju\nNext PostNext “Kažnjeni smo, a radili 40 godina”


Crna Gora i Slovenija će razmjenjivati iskustva u oblasti reforme javne uprave | Aktuelno\nNaslovna CRNA GORA Crna Gora i Slovenija će razmjenjivati iskustva u oblasti reforme javne uprave\nCrna Gora i Slovenija će razmjenjivati iskustva u oblasti reforme javne uprave\nMinistri javne uprave Crne Gore i Slovenije, Suzana Pribilović i Rudi Medved potpisali su danas u Ljubljani Memorandum o razumijevanju između Ministarstva javne uprave Crne Gore i Republike Slovenije u oblasti reforme javne uprave.\nSuzana Pribilović i Rudi Medved\n“Potpisivanjem Memoranduma u oblasti reforme javne uprave stvaraju se uslovi za razmjenu iskustava i praktičnih rješenja, kada je u pitanju razvoj uprave u skladu sa međunarodnim principima otvorenosti, efikasnosti i održivosti javne uprave. Memorandumom smo prepoznali oblasti našeg zajedničkog djelovanja kroz modernizaciju uprave, unapređenje elektronske uprave, upravljanje ljudskim resursima, pružanje usluga, otvoreno i transparentno upravljanje, kao i druga pitanja od značaja za uspostavljanje dobre javne uprave“, kazala je Pribilović.\nOna je ocijenila da je razmjena iskustava ove vrste posebno značajna imajući u vidu višegodišnje iskustvo lovenije, kao članice Evropske unije, ali i izvanredna dostignuća Slovenije u oblasti digitalne transformacije i digitalnog razvoja.\n“Pred Vladom Crne Gore je puno izazova, a odgovor na izazove vidimo u udruživanju kapaciteta i raspoloživih resursa na svim nivoima. Kompleksnost reforme javne uprave ne poznaje granice i sa tim se nijedna država ne može izboriti sama, zato su ovakvi vidovi saradnje odlična prilika za razmjenu iskustava i primjere dobre prakse, uz definisanje platforme za jačanje odnosa i unapređenje saradnje“, kazala je Pribilović.\nMinistar Medved je prilikom potpisivanja naglasio da ne želi da to bude samo simbolički čin, već temelj za istinsku saradnju.\n“Crna Gora postiže dobre rezultate na putu ka EU, a Slovenija je snažno podupire. Međutim, Slovenija više nije samo učiteljica za zemlje Zapadnog Balkana, već i u ovim velikim koracima može puno toga naučiti”, kazao je on.\nPotpisivanje Memoranduma će omogućiti unapređenje saradnju izmedju dvije države uz prenošenje slovenačkih dostignuća i izazova u procesu modernizacije javne administracije, a posebno u oblastima reforme državne i lokalne samouprave, elektronske uprave i pružanja usluga.\nPompeo stiže u Sloveniju, tema razgovora će biti i 5G mreža\nUjedinjeno Kraljevstvo nastaviće da podržava reformske procese u Crnoj Gori\nPahor čestitao Đukanoviću: Crnu Goru i Sloveniju povezali iskreni odnosi